Tidak Sabar Untuk Timang Cahaya Mata? 5 Cara Cepat Mengandung Untuk Pasangan Baru Berkahwin

Bagi pasangan suami isteri yang sudah berkahwin, tiada apa yang lebih penting daripada kebahagiaan rumah tangga. Bagi mengecapinya, hubungan suci ini memerlukan suatu anugerah daripada Tuhan iaitu kehadiran anak. Jadi, pasti ada dikalangan kita yang mencari cara cepat mengandung atau hamil supaya dapat menimang cahaya mata dengan segera.

Pun begitu, ia mungkin agak sukar bagi sesetengah pasangan untuk
menimang cahaya mata
 terutamanya yang baru sahaja berkahwin kerana mereka tidak mengetahui cara yang betul, tepat dan berkesan.

Ikuti artikel ini dengan lebih lanjut untuk mengetahui panduan cara cepat mengandung untuk suami isteri.

Untuk mendapatkan lebih banyak info tentang Kehamilan, sila dapatkannya
di sini.

Cara cepat mengandung, apa yang anda perlu tahu sebelum hamil

Sebelum itu, anda perlu faham bahawa terdapat beberapa perkara anda perlu tahu sebelum memutuskan untuk hamil.

Ya, mungkin secara emosinya anda telah bersedia dan mungkin sudah tahu cara yang berkesan.

Namun begitu, adakah mental anda juga sudah bersedia?

Perancangan prakonsepsi adalah penting dalam setiap kehamilan. Anda perlu menjawab terlebih dahulu beberapa perkara berikut jika anda sedang merancang untuk hamil.

#1. Bagaimanakah kondisi kesihatan anda?

Paling penting, anda perlu tahu tahap kesihatan anda. Kondisi seperti obesiti dan penyakit kronik lain termasuk diabetes, asma atau
tekanan darah tinggi
 boleh memberikan impak negatif terhadap kehamilan anda.

Jika anda ingin hamil, anda perlu pastikan bahawa anda dapat mengawal kesihatan anda dahulu. Anda juga mungkin perlu melaras kawalan ubat untuk mempersiapkan tubuh badan untuk menerima kehadiran bayi.

Doktor akan memberitahu anda tentang sebarang langkah berjaga-jaga yang anda perlukan seterusnya semasa tempoh kehamilan.

#2. Apakah jenis kaedah kontraseptif yang pernah anda gunakan?

Jika anda pernah menggunakan
pil pencegah kehamilan
, anda perlu menjangkakan haid anda akan lewat dua minggu. Akan tetapi, anda tidak perlu berhenti mengambil pil tersebut sebagai cara cepat hamil.

Jika anda mahu menunggu beberapa bulan lagi sebelum mencuba untuk mengandung, anda boleh menggunakan
kondom
.

Sekiranya anda telah mengambil suntikan progestin, iaitu pencegah kehamilan jangka masa panjang, ia mungkin akan mengambil masa yang panjang untuk tubuh badan anda untuk kembali normal. Separuh daripada wanita boleh hamil, 7 bulan selepas mendapatkan suntikan yang terakhir.

#3. Adakah anda mengambil sebarang suplemen?

Anda perlu memaklumkan kepada doktor anda tentang sebarang jenis herba atau suplemen yang sedang anda ambil jika ingin mengandung.

Bergantung kepada apa yang anda ambil, doktor akan menasihati anda untuk mengurangkan dos, menukar kepada jenis lain, ataupun berhenti daripada menggunakannya.

Anda juga perlu untuk mengambil
vitamin pranatal
 bagi memastikan kesihatan bayi dalam kandungan.

#4. Adakah anda telah mendapatkan vaksin terkini?

Penyakit seperti cacar air
 (varicella) dan campak German (rubella) boleh mengancam nyawa bayi anda.

Jika anda tidak pasti tentang imunisasi yang pernah anda dapatkan, anda boleh berjumpa dengan doktor untuk melakukan ujian darah untuk pemeriksaan imuniti, atau dapatkan vaksin yang anda inginkan.

#5. Adakah anda berisiko mendapat jangkitan penyakit kelamin?

Jangkitan penyakit kelamin
 bukan hanya akan menjejaskan kesuburan anda tetapi juga meletakkan anda dan bayi pada risiko sepanjang kehamilan.

Jika anda percaya bahawa anda atau pasangan mungkin mendapat jangkitan, minta doktor anda untuk melakukan pemeriksaan penting dan rawatan sebelum mencuba membuat anak.

Cara cepat mengandung yang berkesan

Kadangkala, pasangan suami isteri tidak tahu cara membuat anak yang paling berkesan dan hanya menunggu serta menganggap ia adalah takdir tuhan.

Ya, ia mungkin benar bahawa anak adalah rezeki dan tanggungjawab yang diberikan oleh Tuhan kepada kita. Pun begitu, kita juga sebenarnya perlu berusaha dan berdisiplin demi memenuhi hasrat untuk mempunyai anak.

1. Lakukan seks pada waktu yang betul

Pertama sekali, anda perlu tahu
“melakukannya” pada waktu yang betul
. Ini merupakan perkara yang paling penting untuk hamil.

Cara cepat mengandung adalah dengan lakukan seks dengan kerap tanpa menggunakan kondom atau apa-apa metode kontraseptif yang lain. Ini tidak bermaksud anda perlu melakukannya setiap hari.

Anda juga tidak perlu menunggu sehingga
waktu ovulasi
 untuk melakukannya kerana ini akan membunuh keinginan anda terhadap seks.

Cara cepat mengandung 2: Dapatkan tidur yang berkualiti

Selain itu, anda juga perlu memastikan anda mendapat
tidur yang cukup
 dan berkualiti. Ini kerana tidur yang berkualiti dapat meningkatkan tenaga zahir dan batin anda.

Kajian menunjukkan bahawa wanita yang kurang subur akan kekurangan hormon leptin dalam tubuh badan mereka. Tubuh badan akan menghasilkan hormon leptin apabila anda sedang keletihan.

Sebaiknya, cuba untuk tidur sekurang-kurangnya 7 jam sehari pada waktu malam.

Baca juga:

Timing Penting Jika Ingin Hamil Cepat! Ini Cara Kesan Waktu Subur

Pernah Ambil Pil Perancang, Dan Kini Ingin Hamil Semula, Bagaimana Nak Tahu Bila Waktu Subur?

Cara cepat mengandung 3: Ketahui kitaran ovulasi anda

Walaupun anda sepatutnya melakukan seks dengan kerap, anda juga perlu tahu akan kitaran ovulasi anda. Kehamilan akan berlaku
apabila telur disenyawakan
 dengan sel sperma.

Situasi ini selalunya akan berlaku sekitar 14 hari kitaran ovulasi anda. Terus lakukan seks sepanjang bulan namun tekankan dan berikan perhatian terhadap kitaran ovulasi ini.

Namun begitu, jangan terlalu obses dengannya kerana ia akan memberi tekanan kepada anda dan pasangan.


Usia MUDA Turut Berisiko Kena Penyakit Jantung! Ini Cara Pencegahan Ikut Umur, Cubalah!

Selalu disindir apabila anda sibuk mencari cara mengelakkan
penyakit jantung
 walaupun masih muda? Hakikatnya seseorang itu tidak pernah terlalu muda atau tua untuk menjaga jantung.

Mencegah
penyakit jantung
 (dan semua
penyakit kardiovaskular
) bermakna anda perlu melakukan pilihan bijak untuk kesejahteraan kesihatan pada masa hadapan.

Jom ketahui cara penjagaan mengikut usia anda!

Untuk mendapatkan lebih banyak info tentang Kesihatan Jantung, sila dapatkannya
di sini.

Cara mengelakkan penyakit jantung pada usia 20-an

Mula menjaga jantung sedari awal dapat mengurangkan risiko penyakit ini.

Lakukan pemeriksaan kesihatan secara berkala termasuklah memeriksa
tekanan darah
, kadar kolesterol, degupan jantung, gula dalam darah dan
indeks jisim badan
.

Dapatkan nasihat doktor mengenai diet dan amalan gaya hidup yang seimbang.

Pastikan anda juga melakukan pemeriksaan gula dalam darah jika
sedang hamil,
 mempunyai berat badan berlebihan atau
menghidap diabetes.

Mengetahui tahap glukosa membolehkan anda membuat jangkaan kemungkinan perubahan pada masa mendatang.

Kekal aktif secara fizikal. Ia adalah lebih mudah untuk menjadi aktif dan mengekalkannya jika bermula pada usia muda.

JANGAN
 merokok dan elakkan daripada menjadi
perokok kedua atau pasif
!

Jika anda merokok sejak remaja, sudah tiba masanya untuk
berhenti merokok
 sebagai cara mengelakkan penyakit jantung.

Terdedah kepada asap rokok sahaja sudah cukup meningkatkan risiko kepada masalah kesihatan serius.

Menjaga jantung di usia 30-an

Sibuk menguruskan keluarga dan kerjaya menjadi punca kebanyakan individu dewasa terlupa untuk menjaga jantung mereka.

Jangan risau, ada cara untuk mengimbangkannya. Jadikan kehidupan sihat sebagai acara keluarga.

Ajaklah anak melakukan aktiviti riadah di taman berhampiran. Anda boleh bercucuk tanam di halaman rumah serta lakukan aktiviti memasak bersama-sama.

Ambil tahu mengenai sejarah kesihatan keluarga, jika ada yang pernah mengalami
masalah berkaitan jantung
.

Jika ada, maka anda perlu lebih fokus untuk menjaga jantung dengan mengekalkan berat seimbang, bersenam secara teratur, tidak merokok dan mengamalkan pemakanan sihat.

Pastikan anda juga mengawal tekanan. Ini kerana tekanan jangka panjang boleh menyebabkan peningkatan
kadar denyutan jantung
 dan
tekanan darah
 yang boleh merosakkan dinding arteri.

Maklumkan kepada doktor mengenai sejarah penyakit jantung dalam keluarga anda, okay?

Baca juga:

Cara mengelakkan penyakit jantung ketika berumur 40-an

Jika anda baru ingin bermula menjaga jantung, tidak mengapa. Paling penting anda perlu membuat perubahan pada gaya hidup dan konsisten untuk melakukannya.

Sentiasa pantau berat badan walaupun mungkin
metabolisme tubuh semakin perlahan
 pada usia ini.

Elakkan kenaikan berat dengan mengamalkan diet sihat untuk jantung dan bersenam secara berkala.

Tip untuk dapat bersenam secara berkala adalah dengan
melakukan rutin senaman
 disukai atau cari rakan untuk melakukan senaman bersama.

Di samping itu, cara mengelakkan penyakit jantung lain adalah dengan mendapatkan pemeriksaan tahap gula darah, tekanan darah dan pemeriksaan kesihatan jantung secara berkala.

Anda juga disarankan menjalani ujian glukosa darah puasa pada usia 45 tahun. Ia adalah asas untuk ujian yang akan dilakukan setiap 3 tahun sekali.

Ujian tersebut mungkin perlu dilakukan lebih awal atau kerap jika anda mempunyai
masalah berat badan berlebihan
, diabetes atau berisiko menghidapinya.

Jangan ambil mudah
masalah berdengkur
, jika pasangan anda mengeluh mengenainya.

Dianggarkan 1 daripada 5 individu dewasa mengalami
apnea tidur
 ringan – keadaan yang menyebabkan nafas terhenti semasa tidur.

Jika tidak dirawat, apnea tidur boleh mengakibatkan
tekanan darah tinggi
, penyakit jantung dan
angin ahmar.

Langkah pencegahan di usia 50-an

Anda mungkin terlupa untuk menjaga jantung kerana penyakit itu tidak tampak secara fizikal seperti kedutan dan uban.

Cara mengelakkan penyakit jantung pada usia ini memerlukan langkah tambahan, melibatkan pengambilan ubatan mengikut jadual dan perubahan diet serta gaya hidup.

Anda harus makan makanan yang sihat dengan mengambil lebih banyak sayuran dan buah, bijirin tinggi serta ikan – sebaiknya
ikan berlemak
 2x seminggu, kekacang dan kurangkan pengambilan daging.

Kenal pasti dan fahami simptom
 amaran
serangan jantung
 dan strok. Ini kerana tidak semua individu akan mengalami strok atau
sakit dada teruk
 bersama
serangan jantung
.

Untuk menjaga jantung dan mengurangkan risiko, ikuti rawatan perubatan anda.

Ini kerana dalam fasa usia ini, anda mungkin didiagnosis dengan tekanan darah tinggi,
kolesterol tinggi,
 diabetes atau keadaan lain yang
meningkatkan risiko penyakit jantung
 atau strok.

Cara mengelakkan penyakit jantung semasa berusia 60 tahun ke atas

Dalam usia ini, risiko untuk penyakit jantung semakin meningkat bersama masalah tekanan darah, kolesterol dan keadaan jantung lain.

Pantau tahap kesihatan dan sebarang isu yang timbul.

Pada usia 60-an, anda disarankan untuk menjalani ujian indeks pergelangan kaki-brachial sebagai sebahagian daripada ujian fizikal.

Ia akan menilai denyutan di kaki untuk mendiagnosis
penyakit arteri
 periferal (PAD) – salah satu
penyakit kardiovaskular
 di mana
plak terbentuk di arteri
 kaki.

Tubuh hanya memerlukan sedikit kalori, jadi pantau berat berat dengan menjaga pemakanan dan jangan lupa bersenam secara berkala!

Jika berat berlebihan, ia menyebabkan jantung perlu bekerja lebih keras dan
meningkatkan risiko penyakit jantung
, tekanan darah tinggi, diabetes dan kolesterol tinggi.

Ketahui serta fahami tanda amaran serangan jantung dan strok, kerana dengan mengetahui anda menghidapinya membolehkan pertolongan segera diberikan.

Rawatan pantas dapat menyelamatkan nyawa dan mencegah ketidakupayaan yang serius.


3.9 Juta Hidap Diabetes Di Malaysia Termasuk Pesakit Remaja! Ini Tip Untuk Orang Muda

Statistik Tinjauan Kebangsaan Kesihatan dan Morbiditi (NHMS) pada tahun 2019 menyatakan bahawa 3.9 juta orang menghidap penyakit kencing manis di Malaysia.

Prevalen diabetes di negara ini telah meningkat daripada 13.4% pada tahun 2015 ke 18.3% pada tahun 2019.

Lebih membimbangkan,
 angka ini bukanlah merujuk kepada golongan tua sahaja malahan golongan muda,
 remaja juga tidak terkecuali.

Persoalannya, adakah penyakit kencing manis di Malaysia ini lebih berisiko dan berbahaya terhadap golongan remaja? Untuk ketahui lebih lanjut, jom teruskan membaca artikel!

Untuk mendapatkan lebih banyak info tentang Kencing Manis, sila dapatkannya
di sini.

Golongan remaja & penyakit kencing manis

Diabetes adalah sejenis penyakit yang menjejaskan kemampuan tubuh badan menggunakan glukosa (gula dalam darah) sebagai bahan tenaga untuk dibakar.

Selain itu, haruslah kita semua tahu bahawa penyakit diabetes ini mempunyai 2 jenis yang utama yakni; kencing manis jenis 1 dan kencing manis jenis 2.

Diabetes jenis 1
: Pankreas tidak dapat menghasilkan insulin yang penting untuk menghantar glukosa kepada sel-sel yang memerlukannya

Diabetes jenis 2
: Pankreas masih dapat menghasilkan insulin namun fungsinya sedikit terjejas sekali gus membuat glukosa terlalu tinggi

Untuk pengetahuan anda,
diabetes jenis 2
 adalah lebih kerap berlaku dan menyerang golongan tua yang kemudian terpaksa bergantung kepada suntikan insulin.

Manakala golongan remaja pula adalah lebih mudah terdedah kepada diabetes jenis 1 dan ia juga boleh berlaku kepada golongan lebih muda iaitu kanak-kanak.

Bagaimana pula dengan bayi? Mereka juga boleh terkena?
 Ya, mereka juga tidak terkecuali dan ia adalah kondisi yang dinamakan sebagai diabetes neonatal.

Berfokuskan kepada penyakit kencing manis jenis 1 yang sering berlaku kepada golongan remaja, mari kita teruskan membaca artikel ini dengan lebih lanjut.

Berapa ramai remaja dengan penyakit diabetes?

Menurut laporan yang dilaporkan oleh National Diabetes Statistics Report pada taun 2020, didapati bahawa 210,000 penduduk Amerika Syarikat di bawah usia 20 tahun mengalaminya.

Sekitar tahun 2014 ke 2015, telah disahkan bahawa seramai 18,291 remaja menghidap kencing manis jenis 1 dan 5,758 menghidap kencing manis jenis 2.

National Institutes of Health (NIH) kemudian menyatakan bahawa kadar ini meningkat sebanyak 1.8% (diabetes jenis 1) dan 4.8% (diabetes jenis 2) pada setiap tahun.

Manakala di negara kita Malaysia, tiada angka tepat dapat direkodkan namun dipercayai masalah ini juga berlaku dan tidak diendahkan oleh penderita tersebut.

Ini bermakna
golongan remaja bukan sahaja berisiko terhadap diabetes jenis 1 malahan juga jenis 2
 yang kian menjadi kegusaran ramai pakar perubatan masa kini.

Persoalannya, apa perkara yang mereka perlu tahu dan buat untuk mengawal kondisi ini daripada semakin memburuk dari semasa ke semasa?

Apa remaja perlu tahu untuk mengawal penyakit kencing manis di Malaysia?

Hakikatnya, golongan remaja yang menghidapinya mungkin tidak sedar atau tidak peduli tentang kesihatan mereka ini kerana beranggapan ia penyakit orang tua.

Sebenarnya, ia adalah pemikiran yang salah kerana penyakit kencing manis di Malaysia adalah antara penyakit berbahaya dan perlu dikawal dengan sebaik mungkin.

Baca juga:

Oleh sebab itu,
segera berjumpa doktor untuk diagnosis dan jika telah disahkan positif
, sila jalani hidup dengan lakukan panduan seperti berikut:

Di dalam rumah

Bagi setiap pesakit diabetes tanpa mengira jenis dan usia, apa yang paling penting untuk dilakukan adalah
 sentiasa mengukur kadar gula dalam darah anda
.

Di rumah, anda mungkin boleh melakukannya secara sendiri dan dapatkan bantuan ahli keluarga sekiranya masih remaja dan tidak tahu caranya.

Dalam pada itu, sentiasa amalkan diet yang seimbang dengan kurangkan gula dalam makanan dan minuman selain kerap lakukan senaman untuk tubuh badan.

Di luar rumah

Sebagai golongan remaja, sudah pasti anda akan lebih banyak berada di luar rumah untuk berhibur tanpa menghiraukan statistik penyakit kencing manis di Malaysia.

Tidak salah untuk itu, namun anda perlu tahu bahawa keperluan mengurangkan pengambilan
alkohol dan rokok yang hanya akan menjejaskan kondisi anda
.

Oleh itu, sila cuba untuk kurangkan atau berhenti terus daripada mengamalkan gaya hidup tidak sihat seperti alkohol dan rokok yang hanya akan membinasakan hidup anda.

Di sekolah @ universiti

Di tempat belajar pula, anda perlu pastikan pihak sekolah, universiti, tenaga pengajar dan rakan-rakan tahu mengenai kondisi dihidapi.

Ini bertujuan bagi mengecualikan anda daripada sebarang aktiviti yang boleh menjejaskan diri anda selain
menyediakan mereka untuk bantuan perubatan kecemasan
.

Jangan malu dan takut untuk mengaku, ia dapat membantu anda di samping memberi lebih fokus kepada pelajaran anda.

Penyakit kencing manis di Malaysia kian parah!

Konklusinya, penyakit diabetes di negara kita kian parah dengan statistik umum menunjukkan ia semakin kritikal dari segenap jenis dan usia.

Oleh itu, marilah kita semua bersama mengambil inisiatif untuk mengurangkan jumlah pesakit dengan mengamalkan gaya hidup yang lebih sihat.


17 Checklist Barang Keperluan Ibu Bersalin Normal & C-zer, Jangan Ada Yang Tertinggal!

Syukur anda kini sudah memasuki trimester ketiga dan persiapan untuk melahirkan bayi pun boleh dilakukan sekarang. Tetapi apa barang keperluan bersalin yang perlu dibawa ke hospital ya?

Untuk mendapatkan lebih banyak info tentang Kehamilan, sila dapatkannya
di sini.

Masa sesuai berkemas barang keperluan bersalin

Dianggarkan hanya kira-kira 5% bayi dilahirkan mengikut
tarikh jangkaan bersalin
. Bahkan kebanyakan kelahiran berlaku dalam beberapa minggu sebelum atau selepas
due date
.

Disebabkan itu, amat disarankan bagi anda
mula mengemas beg
 untuk dibawa ke hospital sekurang-kurangnya 3 minggu sebelum tarikh jangkaan tersebut. Ini dapat memberikan anda sedikit masa untuk perkara yang tidak diduga.

Bagi ibu
hamil
 yang mempunyai sebarang tanda kemungkinan akan
bersalin pramatang
 atau perlu melahirkan si kecil lebih awal, mungkin masa untuk mengemas beg harus dipercepatkan.

Barang keperluan ibu bersalin

Senarai berikut nampak agak banyak, tetapi kesemua barangan ini boleh dimuatkan dalam 1 beg.

1. Kad pengenalan diri

Ini diperlukan semasa mendaftar masuk. Kad insurans dan sebarang dokumen berkaitan lain juga harus disediakan,

2. Senarai ubat

Anda mungkin akan ditanya semasa mendaftar masuk dan apabila ingin mendaftar keluar.

Ketika sedang
berdebar ingin beranak
, terdapat kemungkinan anda tidak akan mengingati semua maklumat ubat yang diambil. Jadi senaraikannya dalam sekeping kertas, lebih mudah!

Baca juga:

3. Ubat-ubatan, barang keperluan bersalin

Jika anda ada mengambil sebarang ubat preskripsi harian, jangan lupa membawanya bersama. Ini bagi mengelakkan situasi menjadi kelam-kabut.

4. Kad kredit atau sedikit wang tunai

Ia hanyalah untuk disimpan jika keadaan memerlukan atau anda mengidamkan sesuatu.

5. Selipar kalis licin

Aspek keselamatan harus sentiasa menjadi keutamaan anda. Jadi pastikan selipar yang dibawa atau dipakai mempunyai cengkaman yang baik untuk keselamatan.

Ini kerana semasa menunggu masa untuk bersalin, anda mungkin mahu berjalan-jalan, apatah lagi ketika
berdepan kontraksi.

6. Buku

Buku, novel, majalah atau apa sahaja bahan bacaan lain yang boleh meredakan kebosanan semasa menunggu acara utama berlangsung.

7. Gajet dan pengecas

Telefon pintar dianggap sesuatu yang penting pada masa kini, bukan? Jadi sementara menunggu, anda mungkin akan bosan, jadi gajet adalah peneman yang terbaik.

Anda juga boleh mendengar radio atau muzik yang dapat membantu memberikan ketenangan semasa
mengalami sakit kontraksi
, betul tak? Tetapi pastikan anda membawa bersama fon telinga – penting agar tidak mengganggu ketenteraman individu lain.

8. Peralatan mandian, antara barang keperluan bersalin mesti dibawa

Selepas bersalin, ibu biasanya perlu bermalam di hospital – bagi membolehkan doktor memantau keadaan ibu & bayi. Jika tiada masalah, anda akan dibenarkan pulang selepas 24 jam.

Jadi jangan lupa untuk membawa peralatan asas seperti berus dan ubat gigi, sabun mandi, syampu, deodoran,
balm
 bibir dan losyen – jika anda cenderung mempunyai
kulit kering
.

9. Seluar dalam

Anda akan memakai tuala wanita, jadi sebaiknya pilihlah saiz yang lebih besar dan
full coverage style
. Pilihan lain yang anda ada adalah untuk mendapatkan seluar dalam pakai buang.

10. Tuala wanita, salah satu barang keperluan ibu bersalin

Biasanya
pendarahan lochia
 atau nifas selepas bersalin untuk beberapa hari pertama adalah banyak. Jadi pertimbangkan untuk membawa pad tebal.

Penggunaan tampon
 selepas bersalin perlu dielakkan bagi menghindari risiko jangkitan.

11. Bra penyusuan

Jika anda merancang untuk
menyusukan badan
, bra menyusu dapat membantu memberikan akses dengan mudah apabila diperlukan.

12.
Nursing cover
& pelapik penyusuan

Bagi mereka yang
bersalin di hospital
, anda mungkin akan menerima kedatangan tetamu. Jadi penggunaan
nursing cover
 atau pelindung ketika
menyusukan bayi
 akan dapat memberikan anda keselesaan.

Pelapik penyusuan juga diperlukan jika berlaku sebarang ‘kebocoran’ susu.

Jangan terlupa barang keperluan bersalin ini #13. Pakaian pulang

Pastikan juga dalam beg anda dimasukkan pakaian yang akan dipakai apabila dibenarkan pulang nanti. Pilihlah pakaian yang dapat memberikan keselesaan kepada anda.

Anda juga boleh memadankan pakaian dengan si kecil, barulah comel!

14. Cermin mata atau kanta sentuh

Ia mungkin perkara terakhir yang terlintas di fikiran atau anda juga mungkin terlupa mengenainya!

Jangan lupa untuk membawa
cermin mata
 atau bagi mereka yang memilih untuk memakai
kanta lekap
 – pastikan anda membawa bekas simpan dan juga
multi-purpose
solution
.

Bagi ibu yang akan menjalani
prosedur kelahiran caesar
, pertimbangkan untuk membawa barangan berikut:

15. Seluar dalam sokongan, barang keperluan ibu bersalin czer

Bawa beberapa seluar dalam khas untuk C-Section – ia berpinggang tinggi dan menawarkan mampatan ringan.

Anda juga boleh membawa
fold-over underwear
 – seluar dalam boleh dilipat untuk memastikan ia terletak di bawah
tempat pembedahan czer
.

16.
Compression wrap

Barang keperluan bersalin lain adalah tali pinggang sokongan (
belly wrap
). Ia dapat memberikan sokongan tambahan pada perut.

Namun pastikan anda mendapatkan kepastian daripada doktor mengenai garis panduan sebelum anda mula memakainya.

17. Pakaian longgar

Anda mungkin lebih selesa memakai pakaian seperti baju tidur berbanding berseluar – bagi mengelakkan pakaian bergesel dengan
luka C-Sec
.

Keperluan & keselesaan

Sebenarnya apa yang ingin anda bawa adalah bergantung kepada diri. Mungkin apa yang disenaraikan di atas, bukanlah keutamaan buat anda.

Jadi cuba buat
checklist
 perkara yang anda rasakan penting untuk keperluan dan keselesaan diri sepanjang di hospital nanti.

Lakukan persediaan awal dan jangan tunggu sehingga saat akhir atau anda mungkin akan tertinggal barang keperluan bersalin yang penting!


Perokok Pasif dan Risiko Tekanan Darah Tinggi

Sekiranya ruang bilik atau kereta dalam keadaan berasap dengan asap rokok, jauhkan diri anda sehinggalah ia bersih daripada sebarang kehadiran asap untuk mengelakkan anda menjadi perokok pasif. Ini adalah antara intipati utama hasil penyelidikan yang dibentangkan di
EuroHeartCare 2019
, kongres saintifik yang dianjurkan oleh
European Society of Cardiology (ESC)
.

Menurut sepertimana yang diperkatakan oleh penulis kajian Profesor Byung Jin Kim, dari
Sungkyunkwan University
, Seoul, Republik Korea, elakkan
pendedahan kepada asap rokok
 tanpa mengira sama ada perokok masih berada di dalam bilik tersebut ataupun tidak. Penyelidikan yang dilakukan oleh pasukan beliau dalam kalangan bukan perokok telah menunjukkan bahawa risiko tekanan darah tinggi (hipertensi) adalah lebih tinggi dengan jangka panjang bagi perokok pasif – walaupun dengan jumlah yang paling rendah, ia
tetap berbahaya
.

Perokok pasif dan peningkatan risiko hipertensi

Perokok pasif di rumah atau di tempat kerja dikaitkan dengan
peningkatan risiko hipertensi
 sebanyak 13%. Hidup dengan perokok selepas umur 20 tahun dikaitkan dengan risiko sebanyak 15% yang lebih besar. Pendedahan kepada perokok pasif selama sepuluh tahun atau lebih adalah berkaitan dengan peningkatan risiko hipertensi sebanyak 17%. Kedua-dua golongan lelaki dan perempuan sama-sama terkesan dengan pengaruh ini.

Peserta dengan tekanan darah tinggi mungkin lebih terdedah kepada asap rokok di rumah atau bekerja (27.9%) daripada mereka yang mempunyai tekanan darah biasa (22.6%). Hipertensi adalah lebih tinggi pada orang yang terdedah kepada asap pasif di rumah atau bekerja (7.2%) berbanding dengan tiada pendedahan (5.5%).

Perokok pasif dan tekanan darah tinggi

Tekanan darah tinggi adalah punca global utama bagi kematian awal, yang menyumbang hampir kepada sepuluh juta kematian pada tahun 2015, dan mereka yang terjejas dinasihatkan untuk
berhenti merokok
. Penyelidikan sebelumnya telah mencadangkan hubungan antara perokok pasif dan tekanan darah tinggi dalam kalangan bukan perokok. Tetapi kebanyakan penyelidikan adalah berskala kecil, terhad kepada wanita, dan menggunakan soal selidik yang dilaporkan sendiri di mana responden biasanya melaporkan bahawa mereka tidak merokok.

Ini adalah penyelidikan pertama yang pertama untuk menilai perkaitan antara asap rokok dan hipertensi dalam kalangan bukan perokok yang disahkan melalui tahap
cotinine
 dalam air kencing, yang merupakan metabolit utama nikotin. Penyelidikan tersebut melibatkan seramai 131,739 individu yang tidak merokok, satu pertiga lelaki, dengan purata umur 35 tahun.

Usaha mengurangkan perokok pasif

Menurut Profesor Kim, hasil penyelidikan beliau dan pasukannya telah menunjukkan bahawa adalah perlu untuk menjauhkan diri daripada asap rokok secara total, dan bukannya sekadar mengurangkan pendedahan. Ini bertujuan untuk melindungi diri daripada risiko hipertensi.

Menurut beliau lagi, walaupun usaha telah dibuat di seluruh dunia untuk meminimumkan bahaya perokok pasif dengan memperluas kawasan merokok di tempat awam, penyelidikan mereka menunjukkan bahawa lebih daripada satu daripada lima individu yang tidak pernah merokok masih terdedah kepada asap rokok.

Usaha kerajaan mengurangkan kadar perokok pasif

Larangan merokok yang lebih tegas diperlukan dengan segala aktiviti dan usaha secara bersama untuk membantu perokok menghentikan tabiat merokok mereka. Dengan mengetahui ahli keluarga yang menderita penyakit yang berpunca daripada rokok dan asap rokok, akan lebih menggalakkan perokok untuk berhenti merokok.

Kerajaan Malaysia juga baharu sahaja menguatkuasakan larangan terbaharu berkenaan
tempat makan yang dijadikan kawasan larangan merokok
. Ini secara amnya bertujuan untuk melindungi individu yang tidak merokok daripada mendapat kesan negatif akibat daripada perbuatan merokok yang dilakukan oleh individu lain.

Walaupun usaha Kerajaan Malaysia ini merupakan satu usaha yang sangat baik, namun ia masih mendapat kecaman terutamanya daripada golongan perokok yang menganggap bahawa hak mereka untuk merokok telah dirampas. Sedarlah bahawa perbuatan anda merokok ini bukan sahaja membahayakan kesihatan anda sendiri, malah ia juga memberi kesan kepada individu lain yang turut berada di sesebuah tempat makan tersebut.

Kesimpulan

Bagi perokok yang mempunyai keluarga, ingatlah bahawa tabiat anda merokok itu sememangnya boleh menjejaskan kesihatan ahli keluarga anda terutamanya anak-anak anda yang masih kecil. Selain itu, merokok sememangnya menjejaskan kesihatan anda sendiri. Oleh itu, cubalah secara perlahan-lahan
untuk mengurangkan tabiat merokok
 anda.

Baca juga:

Mengatasi Halangan Untuk Berhenti Merokok

Mengapa Merokok Bertalu-talu Selepas Iftar Lebih Berbahaya Daripada Apa yang Anda Fikirkan

Berhenti Merokok dengan 5 Langkah Ini


5 Kesan Ketagihan Pornografi Buat Pasangan Yang Sudah Berkahwin

Pornografi adalah bahan berbentuk tulisan, imej ataupun visual lucah yang merangsang nafsu dan keinginan seksual. Ia turut dikenali dengan nama ‘porn’, ‘smut’ dan sebagainya. Malangnya, pornografi telahpun dianggap sebagai norma dalam kalangan masyarakat kita kini yang kononnya berfikiran terbuka. Mungkin ramai yang tidak tahu akan kesannya terhadap kehidupan individu. Ikuti artikel ini untuk mengetahui 5 kesan ketagihan pornografi.

#1. Sukar mendapatkan kepuasan seksual sebenar

Ini sangat berbahaya buat pasangan yang sudah berkahwin. Ketagihan terhadap pornografi akan mengurangkan kepuasan seksual individu ketika mereka melakukan hubungan seks bersama pasangan. Ini berlaku ekoran material lucah yang ditonton telah mempengaruhi diri dan membuat mereka kerap berfantasi mengenai seks lalu menghalang mereka daripada menikmati seks yang sebenar bersama pasangan.

#2. Emosi mudah terganggu

Menurut kajian, perbuatan individu yang kerap menonton pornografi akan mengakibatkan otak mereka mengecut lalu menjejaskan fungsinya. Ini akan menyebabkan individu itu tidak dapat berfikir dengan waras lalu mengubah mereka menjadi seorang yang panas baran dan agresif. Perubahan ini mungkin boleh mengakibatkan kecederaan individu lain yang berdekatan dengan mereka terutamanya pasangan mereka.

#3. Buat Diri Rasa Keseorangan

Menurut Dr. Gray Brooks, semakin kerap seseorang menonton pornografi, semakin dia akan rasa keseorangan. Kenyataan ini dapat dibuktikan dengan fakta bahawa manusia akan merembeskan hormon
dopamin
ketika berfantasi sewaktu menonton pornografi. Hormon ini juga akan membuat seseorang itu berasa khayal, sunyi dan keseorangan. Ini seterusnya akan mengakibatkan mereka bergantung kepada pornografi untuk mengubati perasaan mereka lalu mengendahkan pasangan yang ada di depan mata mereka.

#4. Menjejaskan kerjaya dan pengurusan hidup

Menonton pornografi sememangnya tidak mendatangkan manfaat sebaliknya menyebabkan mudarat terhadap sahsiah individu. Individu yang kerap menonton pornografi cenderung mempunyai minda yang kotor kerana terlalu asyik berfantasi mengenai seks lalu membuat mereka hilang fokus ketika melakukan apa-apa pekerjaan. Ini seterusnya akan memberi kesan yang negatif terhadap kerjaya dan pengurusan hidup anda.

#5. Mati pucuk!

Perkara ini adalah yang paling dibimbangkan oleh individu berjantina lelaki. Apabila sudah terbiasa menonton pornografi, mereka cenderung mengalami kesukaran untuk terangsang secara seksual. Mereka lebih sensitif terhadap tulisan, imej atau visual berbanding sentuhan yang boleh dialami ketika melakukan seks sebenar. Ini lambat-laun akan meningkatkan risiko mati pucuk. Jika ini berlaku, kehidupan seks anda bersama pasangan juga akan bergolak lalu menyebabkan keruntuhan rumah tangga.

Jika anda adalah salah seorang daripada individu yang ketagih pornografi, tinggalkan tabiat buruk ini secepat mungkin kerana ia hanya akan menjejaskan hubungan anda bersama pasangan. Ingatlah bahawa kehidupan realiti jauh lebih indah berbanding kehidupan fantasi yang selalu berada dalam awang-awangan minda anda.

Hello Health Group
 tidak menyediakan nasihat perubatan, diagnosis, atau rawatan.


Pasca Kecederaan Saraf Tunjang, Bagaimana Lelaki Teruskan Kehidupan Di Kamar Tidur?

Kecederaan saraf tunjang adalah antara kondisi perubatan yang kronik dan sangat ditakuti oleh individu.

Sekiranya ia berlaku, maka wujud kemungkinan di mana sebahagian tubuh badan anda akan menjadi lumpuh.

Tentu sekali, ia akan mengakibatkan pelbagai kesukaran dan kesulitan dalam meneruskan kehidupan pasca kecederaan ini.

Bagaimana pula dengan aspek seksual buat lelaki? Adakah ia juga akan terjejas? Jom ikuti artikel ini untuk tahu!

Apa itu kecederaan saraf tunjang?

Sebelum pergi dengan lebih mendalam lagi, wajarlah untuk kita semua tahu tentang definisinya terlebih dahulu.

Kecederaan saraf tunjang boleh
 berlaku akibat trauma kemalangan atau kekerasan serta penyakit seperti tumor atau virus yang menjejaskan keupayaan saraf tunjang
 menghantar dan menerima mesej di antara otot, otak dan tubuh badan.

Kebiasaannya, penderita akan mengalami kecacatan kekal dari segi kekuatan, sensori dan fungsi anggota yang berada di bawah paras kecederaan ini.

Mereka yang mengalaminya pasti akan keliru dan bertanya sama ada mereka masih mampu untuk berjalan, bergerak dan menjalani kehidupan seperti biasa.

Malangnya, kecederaan ini mungkin akan membuat sebahagian tubuh badan lumpuh atau terjejas dalam berbagai-bagai cara yang berbeza.

Sekiranya dilihat dari aspek seksual, kecederaan saraf tunjang mungkin akan memberi kesan yang agak buruk kepada penderita.

Bagaimana? Sila teruskan pembacaan anda!

Bagaimana ia mempengaruhi kehidupan seks lelaki?

Persoalan utama yang akan bermain di minda lelaki pasca kecederaan ini adalah mampukah mereka mendapatkan dan mengekalkan ereksi zakar?

Sebenarnya, tiada jawapan konkrit ya atau tidak sama ada kecederaan saraf tunjang akan mengakibatkan masalah ereksi zakar bagi lelaki.

Untuk menjawab persoalan ini, ia adalah sangat bergantung kepada bahagian saraf tunjang yang tercedera dan tahap keterukannya.

Selain itu,
 ia juga bergantung kepada jenis ereksi
 seperti berikut:

Psikogenik

Ereksi jenis ini akan berlaku ekoran terdapat rangsangan secara visual, audio atau fantasi minda seorang lelaki.

Dalam kebanyakan kes pasca kecederaan ini, adalah agak sukar bagi lelaki mendapatkan atau mengekalkan ereksi hanya melalui bayangan atau fikiran sahaja.

Refleksogenik

Ereksi jenis ini akan berlaku ekoran refleks yang spontan akibat rangsangan dalam bentuk sentuhan terhadap zakar.

Dalam kebanyakan kes pasca kecederaan ini, lelaki mungkin masih boleh mendapatkan atau mengekalkan ereksi melalui sentuhan secara sengaja atau tidak sengaja.

Nokturnal

Ereksi jenis ini akan berlaku ekoran pundi kencing sudah terlalu penuh ataupun ketika sedang nyenyak tidur.

Dalam kebanyakan kes pasca kecederaan ini, lelaki mungkin masih boleh mendapatkan atau mengekalkan ereksi tidak kira pada waktu malam atau siang.

Persoalannya, adakah penderita masih boleh melakukan hubungan seks bersama pasangan tercinta?

Kecederaan saraf tunjang tidak menghalang seks!

Baiklah, sekarang kita sudah tahu bahawa kecederaan ini mungkin akan membuat sebahagian tubuh badan anda lumpuh namun tidak alat sulit lelaki.

Seperti yang kami nyatakan di atas, kaum Adam masih boleh mendapatkan atau mengekalkan ereksi secara rangsangan sentuhan (refleksogenik).

Ini bermakna anda dan pasangan masih boleh bersenggama dengan posisi seks yang membenarkan penetrasi zakar ke dalam faraj dilakukan.

Sebagai contoh,
posisi woman on top adalah alternatif yang terbaik
!

Untuk mengekalkan ketegangan dan kekerasan zakar di saat mendayung, ada beberapa teknik yang anda dan pasangan boleh cuba praktikkan:

Penggunaan cincin zakar

Penggunaan pam zakar

Penyuntikan terapi zakar

Pembedahan implan zakar

Pengambilan ubatan seperti Viagra (sildenafil), Cialis (tadalafil), Levitra (vardenafil), Staxyn (vardenafil), Stendra (avanafil)

Dengan bantuan rangsangan sentuhan dan teknik-teknik yang kami nyatakan di atas tadi, maka anda dan pasangan mungkin masih boleh beraksi hebat di kamar tidur.

Namun bolehkah anda
mencapai klimaks lantas membuat air mani terpancut
?

Kemungkinan untuk mencapai klimaks ini mungkin berbeza mengikut tahap keterukan kecederaan saraf tunjang.

Pun begitu, adalah wajar untuk dikatakan penderita mungkin masih boleh mencapai orgasma jika kena caranya.

Rahsianya mungkin dengan
 meneroka zon erotik di tempat lain
 yang tidak lumpuh akibat kecederaan ini dan bereksperimenlah dengan pasangan.

Dalam pada itu, ketahuilah bahawa penderita juga mungkin masih boleh mengeluarkan air mani ketika beraksi.

Konklusinya, lelaki mungkin masih boleh menjalani kehidupan di kamar tidur yang hebat bersama pasangan pasca kecederaan saraf tunjang.


4 Manfaat Puasa Bagi Kesihatan Jantung Anda

Sepanjang bulan Ramadan, terdapat perubahan pada pola makan dan kualiti makanan individu. Hal ini boleh disebabkan oleh pengambilan makanan dari hidangan utama pada dua waktu, iaitu ketika sahur dan berbuka. Perubahan ini boleh menyebabkan perubahan metabolik di dalam badan, dan boleh memberi kesan terhadap kesihatan seseorang.

Penyakit jantung dan pembuluh darah merupakan penyebab kematian nombor satu di dunia. Puasa Ramadan boleh menyebabkan perubahan drastik gaya hidup selama 1 bulan dan boleh mempengaruhi faktor risiko penyakit jantung dan pembuluh darah seperti penyakit jantung koronari dan strok.

Fakor risiko yang paling banyak dikaitkan dengan kejadian penyakit jantung koronari dan strok adalah kadar lemak di dalam darah, faktor pembekuan dan pembekuan darah, tekanan darah tinggi, dan tabiat merokok. Kadar lemak darah dipengaruhi oleh perubahan pola makan dan jenis makanan, pengambilan gula yang diproses, dan aktiviti fizikal. Kajian menunjukkan bahawa puasa di bulan Ramadan boleh mempengaruhi pelbagai faktor risiko di atas.

Kadar lemak darah

Lemak merupakan salah satu faktor utama penyebab penyakit jantung dan pembuluh darah. Lemak dapat menyusup ke dalam lapisan saluran darah yang rosak dan menyebabkan aterosklerosis, iaitu penyempitan dan penyumbatan pembuluh darah. Kajian yang dilakukan oleh Mohsen Nematy (2012) menyimpulkan bahawa terdapat perubahan pada profil lemak dan perbandingan lemak baik dan lemak jahat selama puasa di bulan Ramadan. Kadar kolesterol darah menurun dari 193,4 ± 51 mg / dl menjadi 184,3 ± 42 mg / dl selepas Ramadan. Begitu juga dengan kadar trigliserida yang menurun daripada 4.5 ± 1 mg / dl menjadi 3.9 ± 1 mg / dl dan lemak jahat, iaitu LDL. Selain, itu didapati juga peningkatan lemak baik iaitu HDL selepas puasa Ramadan.

Tekanan darah tinggi

Bagi pesakit  tekanan darah tinggi, jantung mereka perlu bekerja lebih keras dalam mengepam darah berbanding dengan orang normal. Hal ini boleh menyebabkan jantung keletihan, dan boleh menyebabkan pembesaran dan penebalan otot jantung, sehingga membawa kepada kegagalan jantung. Tekanan darah tinggi juga boleh menyebabkan pembuluh darah otak pecah sehingga terjadi strok hemoragik. Sepanjang bulan Ramadan, terdapat penurunan pada tekanan darah orang yang berpuasa, iaitu penurunan tekanan darah sistolik daripada 132.9 ± 16 mmHg menjadi 129.9 ± 17 mmHg, manakala tekanan darah diastolik, tidak mengalami penurunan yang signifikan.

Insulin dan homosistein

Kajian yang dilakukan oleh Shariatpanah menunjukkan bahawa perubahan pola makan menjadi dua kali sehari selama bulan Ramadan dapat memperbaiki keadaan rintangan insulin pada pesakit diabetes. Homosistein merupakan salah satu asid amino yang terdapat di dalam tubuh, dan peningkatan homosistein darah merupakan salah satu faktor risiko seseorang terkena penyakit jantung dan pembuluh darah. Walaupun tidak ketara, namun terdapat penurunan kadar homosistein darah ketika seseorang berpuasa.

Parameter antropometri

Obesiti merupakan salah satu faktor risiko bagi banyak penyakit metabolik. Penurunan berat badan dan indeks jisim badan boleh berlaku atau tidak berlaku semasa berpuasa. Hal ini boleh disebabkan oleh pengambilan kalori yang tidak menurun secara signifikan semasa puasa.

Puasa yang selamat bagi pesakit jantung

Puasa di bulan Ramadan adalah selamat dilakukan bagi orang pesakit jantung, asalkan penyakitnya terkawal dan tidak dalam keadaan akut. Makan hanya secukupnya dan tidak melakukan “balas dendam” sewaktu berbuka akan membantu meringankan faktor risiko penyakit jantung dan pembuluh darah. Jumlah temu janji doktor yang disebabkan oleh penyakit jantung cenderung untuk kekal dan tidak bertambah sepanjang bulan puasa. Namun pelbagai kajian menunjukkan bahawa puasa Ramadan dapat menurunkan risiko serangan penyakit jantung selama 10 tahun seterusnya. Dapat disimpulkan bahawa puasa memberi kesan positif terhadap kesihatan jantung.


Lelas Kornea

Definisi

Apa itu Lelas Kornea?

Lelas Kornea adalah luka pada mata anda. Ia boleh berlaku dengan cepat. Anda tercucuk mata anda atau sesuatu benda terperangkap di bawah kelopak mata anda, seperti kotoran atau pasir. Mata anda sakit, dan tidak bertambah baik apabila anda menutup mata – jika anda boleh menutup mata dengan rapat. Cahaya akan membuatkan ia berasa menyengat dan terbakar.

Semua ini berlaku pada kornea anda. Kornea merupakan lapisan jernih yang menyelaputi iris, bahagian yang berwarna pada mata anda. Ia juga melindungi pupil – lingkaran hitam pada bahagian tengah mata anda.

Apakah kebarangkalian Lelas Kornea?

Lelas Kornia sangat biasa berlaku. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Lelas Kornea?

Jika anda pernah mencalarkan mata anda sebelum ini, anda pasti masih ingat bagaimana rasanya. Sekiranya tidak, anda akan mengalami:

Berasa seperti anda mempunyai pasir atau kersik di dalam mata anda.

Mengalami kesakitan, terutamanya apabila anda membuka atau menutup mata anda.

Menyedari mata anda berair atau kemerahan.

Menjadi sensitif terhadap cahaya.

Penglihatan kabur.

Tidak dapat melihat.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca Lelas Kornea?

Anda mungkin akan mendapat calar jika anda:

Mencucuk mata anda dengan kuku jari, pen, atau berus alat solek.

Terdapat kotoran, pasir, habuk kayu, abu atau bahan bendasing yang lain di dalam mata anda.

Terdapat bahan kimia di dalam mata anda.

Menggosok mata terlalu kuat.

Memakai kanta lekap yang kotor atau tidak melekat dengan baik.

Mengalami jenis jangkitan mata tertentu.

Menjalani pembedahan tanpa perlindungan mata yang baik.

Anda mungkin tidak akan terus merasai simptom-simptom ini. Oleh itu sukar untuk anda mengenal pasti punca yang menyebabkan simptom tersebut.

Faktor-faktor Risiko

Apakah yang meningkatkan risiko saya kepada Lelas Kornea?

Sila berbincang dengan doktor untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Lelas Kornea didiagnosis?

Jika anda mempunyai mana-mana simptom Lelas Kornea, anda harus berjumpa dengan ahli optalmologi. Ahli optalmologi akan melakukan pemeriksaan mata. Semasa pemeriksaan dijalankan, ahli optalmologi anda akan meletakkan titik ubat kebas dalam mata anda supaya mata anda akan kekal terbuka untuk pemeriksaan.

Bagi mendiagnosis Lelas Kornea dengan tepat, ahli optalmologi anda akan melakukan stain mata flouresen. Ujian ini menggunakan pewarna jingga (fluoresen) dan cahaya biru bagi mengesan kerosakan pada kornea.

Bagaimana pesakit Lelas Kornea dirawat?

Doktor mungkin akan mempreskripsi antibiotik dalam bentuk ubat titik mata atau minyak bagi menghalang mata anda daripada mendapat jangkitan. Doktor juga akan memberikan ubat titik mata berubat bagi mengurangkan kesakitan dan kemerahan, berserta ubat tahan sakit. Doktor mungkin akan meletakkan balutan bagi menutup mata anda dan anda perlu memakai tampalan pada mata anda bagi mengelakkan daripada gangguan cahaya.

Kesan calar yang kecil akan sembuh dengan sendirinya dalam masa satu (1) hingga tiga (3) hari. Lelas Kornea yang teruk akan memerlukan masa yang lebih lama untuk sembuh.

Apabila mata anda sedang sembuh, anda harus ingat supaya:

Jangan gosok mata anda.

Jangan pakai kanta lekap sehingga doktor mengatakan bahawa ianya selamat untuk digunakan.

Pakai cermin mata hitam bagi mengurangkan ketakselesaan disebabkan oleh cahaya matahari.

Anda akan sembuh sepenuhnya daripada calar kecil tanpa kerosakan kekal pada mata. Tetapi calar yang dalam boleh menyebabkan jangkitan, parut, dan masalah yang lain. Jika anda tidak menjaganya dengan baik, ia akan mengakibatkan masalah penglihatan jangka panjang. Laporkan kepada doktor mata anda mengenai sebarang simptom yang luar biasa, termasuk kembali berasa sakit selepas rawatan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Lelas Kornea?

Jika anda berasa seperti ada sesuatu di dalam mata dan anda ingin menggosoknya. Jangan – kerana ini merupakan cara untuk mata anda calar. Sebaliknya, cuba lakukan perkara ini:

Kelip mata anda beberapa kali.

Tarik bahagian atas kelopak mata ke atas kelopak mata bawah.

Bilas mata anda dengan air yang bersih atau larutan saline yang steril.

Jangan cuba untuk buang sebarang benda yang terperangkap di atas kornea anda. Hanya doktor sahaja yang boleh melakukannya.

Jika anda masih berasa ada sesuatu di dalam mata anda, jumpa doktor mata anda secepat yang boleh atau terus ke pusat kecemasan. Doktor akan memeriksa mata anda dan menggunakan produk yang dipanggil stain mata bagi melihat permukaan kornea anda. Jika terdapat sesuatu benda di dalam atau di atas kornea, doktor akan dapat membuang benda tersebut dengan selamat.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kanser Payudara: Ketahui Mengenai Metastasis Tulang?

Kadang kala, sel kanser dalam payudara boleh menyerang tisu sekeliling serta organ dalaman yang berdekatan seperti tulang, ini menyebabkan metastasis tulang. Metastasis tulang boleh terjadi pada mana-mana tulang dalam badan. Tetapi tulang pada spina, pelvik, dan peha lebih cenderung untuk metastasis tulang.

Metastasis Tulang

Individu yang mengalami metastasis tulang tidak menunjukkan sebarang tanda. Walau bagaimanapun, jika simptom ini terjadi, ia selalunya:

Sakit pada tulang;

Patah tulang;

Air kencing dan najis keluar dengan tidak sengaja;

Lemah pada kaki dan lengan;

Mual, muntah, sembelit yang disebabkan oleh paras kalsium tinggi di dalam darah.

Jika anda mengalami sebarang tanda di atas, anda perlu mendapatkan rawatan terutamanya jika anda pernah menghidapi kanser payudara dahulu.

Saintis percaya metastasis tulang disebabkan oleh sel kanser merebak dari tempat asalnya ke tulang dan bercambah. Walau bagaimanapun, sebab mengapa sel kanser merebak masih tidak jelas. Hampir kesemua jenis kanser boleh menyebabkan metastasis tulang. Kanser payudara bukan satu-satunya faktor risiko untuk metastasis tulang. Kanser lain yang boleh meningkatkan risiko anda kepada metastasis tulang seperti kanser buah pinggang, kanser paru-paru, kanser kelenjar prostat, kanser tiroid dan limfoma.

Kanser payudara: Ujian untuk metastasis tulang

Metastasis tulang boleh didiagnosis menggunakan ujian gambar seperti:

X-ray;

Pengimbas tulang;

CT scan;

MRI;

PET.

Rawatan untuk metastasis tulang

Bergantung kepada sejauh mana metastasis tulang anda merebak, doktor anda akan mengesyorkan rawatan terbaik untuk anda. Pilihan yang ada termasuklah:

Ubat-ubatan

Ubat membina-tulang, di mana ubat ini digunakan untuk merawat individu dengan keadaan tulang menipis. Ubat ini membantu untuk menguatkan tulang dan mengurangkan kebergantungan pada ubat tahan sakit. Ubat membina-tulang boleh diambil secara oral atau suntikan. Walaupun pengambilan melalui suntikan dikira lebih berkesan, ia tetap mengakibatkan kesan sampingan yang sama seperti pengambilan secara oral termasuk sakit tulang, masalah buah pinggang, risiko untuk tulang rahang rosak. Oleh sebab metastasis tulang berpunca daripada sel kanser yang bergerak dari payudara, anda memerlukan kimoterapi untuk melawannnya. Kesan sampingan berbeza mengikut ubat spesifik yang diberi. Ubat tahan sakit sering di beri bagi melegakan kesakitan yang anda alami ketika rawatan.

 Pembedahan

Bagi sesetengah kes, prosedur pembedahan akan disyorkan bagi mengukuhkan tulang yang terlibat dan mengelakkan tulang daripada patah. Tulang yang lemah boleh dikuatkan dengan alatan penyokong seperti plat, skru, dan simen tulang.

Metastasis tulang tidak akan sembuh. Mujurlah ia boleh dirawat dengan penjagaan kesihatan dan terapi fizikal yang baik. Walaupun tulang yang rosak tidak boleh sembuh semula, rawatan yang diberikan akan mengurangkan kesakitan dan membantu anda untuk meneruskan kehidupan anda.

Hello Health Group
 tidak menyediakan nasihat perubatan, diagnosis, atau rawatan.


Tukar Daging Kepada Kacang Dalam Diet, Kurangkan 14% Risiko Sakit Jantung! - Kajian

Mungkin ramai yang tidak menyangka bahawa antara cara mengelak penyakit jantung adalah dengan mengubah diet yang selama ini anda telah amalkan.

Ini kerana telah terbukti menerusi sebuah kajian bahawa mengubah tabiat pemakanan yang satu ini mampu menurunkan risiko sakit jantung sebanyak 14%.

Persoalannya,
apakah pertukaran diet pemakanan yang dimaksudkan ini
? Jom teruskan membawa artikel untuk tahu tentangnya dengan lebih mendalam lagi.

Diet, kunci cara mengelak penyakit jantung?

Ya, anda tidak salah membacanya kerana selain ubatan dan rawatan, risiko penyakit jantung mungkin boleh dikurangkan sekiranya anda mengamalkan diet yang betul.

Ini dibuktikan menerusi sebuah kajian terbitan British Medical Journal yang telah dijalankan selama 30 tahun lamanya dan hasilnya agak mengejutkan.

Katanya,
anda mampu untuk mengurangkan risiko penyakit jantung
sebanyak 14% jika menukarkan daging kepada kacang dalam diet seharian anda.

Kajian tersebut menambah bahawa daging yang dimaksudkan termasuklah bakon, sosej, salami atau segala makanan diproses yang melibatkan daging haiwan.

Manakala kacang yang dimaksudkan pula adalah kekacang jenis kacang tanah, kacang gajus, kacang soya dan sebagainya asalkan ia berasal daripada tumbuhan ini.

Persoalannya, kenapa pertukaran diet pemakanan ini dikatakan antara cara mengelak penyakit jantung? Berikut adalah alasan yang diberikan mereka.

Daging hanya akan tingkatkan risikonya?

Menurut kajian Health Professionals Follow-Up Study terhadap penduduk di negara Amerika Syarikat, daging merah memang boleh meningkatkan risiko sakit jantung.

Kata kajian itu lagi,
 mereka yang makan daging merah sekurang-kurangnya sekali dalam masa sehari
 berisiko 12% lebih tinggi untuk mengalami penyakit jantung koronari.

Risiko ini berubah kepada 15% jika makan daging yang diproses manakala 11% jika makan daging tidak diproses, menjadikan ia tetap tidak selamat untuk kerap dimakan.

Sebaliknya, risiko ini dapat diturunkan sebanyak 14% jika cenderung memilih makanan berasaskan tumbuhan seperti kekacang, sesuai dengan kajian yang terdahulu.

Ini kerana makanan seperti kekacang mampu meningkatkan pengambilan lemak tidak tepu, serat, antioksidan dan polifenol – yang bagus untuk kesihatan organ jantung.

Jadi, anda masih boleh makan daging ke?

Kajian ini mungkin akan membuat penggemar daging berasa kecewa kerana berfikir tidak lagi boleh untuk makan daging terutamanya buat penderita penyakit jantung.

“Sebenarnya, ini pemahaman yang kurang tepat kerana anda masih boleh makan daging asalkan ia diambil dalam kuantiti yang ideal dan dengan cara yang betul”, jelas Pakar Kardiologi, Dr Anjali Dutta.

Kuantiti yang dimaksudkan ini adalah dengan mengehadkan pengambilan kepada beberapa kali sahaja dalam masa seminggu dan bukannya sekali sehari seperti kebiasaan.

Selain itu, beliau turut menambah bahawa pengambilan daging ini harus disertakan dengan
 sayur-sayuran dan buah-buahan agar diet anda itu lebih seimbang
.

Dalam pada itu, anda juga mungkin mahu untuk mengubah daging merah ini kepada daging putih yang ternyata lebih sihat buat jantung dan tubuh badan anda.

Diet Mediterranean adalah pilihan terbaik?

Diet yang telah dinobat sebagai diet paling sihat di dunia
 menerusi carta US News & World Report dipercayai oleh ramai pakar adalah antara cara mengelak penyakit jantung.

Ini kerana diet jenis ini akan berfokuskan kepada pengambilan lebih banyak tumbuhan khususnya sayur-sayuran, buah-buahan serta yang paling penting iaitu kekacang.

Selain itu, diet jenis ini juga berfokuskan kepada pengambilan lebih banyak daging putih seperti ikan dan ayam berbanding daging merah yang tidak bagus untuk jantung.

Menurut American Heart Association (AHA), diet Mediterranean akan dapat membantu anda mencapai pola pemakanan sihat lantas membantu melawan penyakit kardiovaskular dan mengurangkan risiko penyakit berkaitan organ jantung.

Selain untuk jantung, penyakit ini juga dipercayai adalah sangat bagus untuk:

Meningkatkan kesihatan usus

Meningkatkan kesihatan otak

Mengelakkan risiko kanser

Menguruskan kondisi diabetes

Mengurangkan berat badan

Sila jaga diet untuk pelihara jantung anda!

Menerusi kajian-kajian yang dilampirkan di dalam artikel ini, dapatlah dikonklusikan bahawa diet adalah penting sebagai antara cara mengelak penyakit jantung.

Oleh itu, sila kurangkan pengambilan daging dan lebihkan mengambil kacang dalam diet agar risiko sakit jantung dapat dikurangkan.

Namun penggemar daging tidak perlu risau kerana anda masih boleh ambil daging kegemaran anda itu, cuma dengan patuh kepada kuantiti yang ideal.

Jadi,
 sila jaga diet untuk pelihara jantung anda
 dan jika inginkan informasi yang lebih banyak mengenainya, sila berjumpa doktor berdekatan dengan anda.


Duduk Kat Rumah Saja, Tapi Kenapa Tumbuh Jerawat? Ada 4 Punca- No 3 Kerap Terjadi!

Ada banyak produk berkaitan jerawat dijual di pasaran. Ternyata, ramai yang berasa rendah diri jika jerawat banyak timbul di muka. Kadangkala, ada yang sanggup duduk di rumah sahaja. Jadi, apakah punca jerawat timbul ini meskipun tidak keluar ke mana-mana?

Ramai yang beranggapan jerawat akan tumbuh lebih teruk
ketika berada di luar rumah dek kerana pencemaran,
 radiasi, pendedahan cahaya matahari dan sebagainya.

Namun, terdapat situasi di mana jerawat menjadi lagi teruk ketika berada di rumah.

Artikel ini akan membincangkan 4 punca jerawat timbul meskipun anda berada di rumah sahaja.

Hello jerawat!

Jerawat ialah masalah kulit di mana folikel rambut tersumbat oleh minyak atau sel-sel kulit mati.

Ia sering tumbuh di bahagian muka, namun boleh juga muncul di mana-mana bahagian badan yang mempunyai folikel rambut seperti dada, bahu dan belakang badan.

Jerawat kebiasaannya
berlaku dalam kalangan remaja tapi tidak terhad kepada mereka sahaja
.

Masalah jerawat boleh dirawat, tetapi selalunya kadar ia timbul lagi cepat daripada tempoh pemulihannya.

Antara faktor yang boleh menyebabkan jerawat tumbuh adalah:

pengeluaran minyak yang berlebihan

folikel rambut tersumbat dengan minyak dan sel kulit mati

kuman

aktiviti hormon androgen yang tinggi

Punca jerawat timbul meskipun di rumah

Berikut adalah punca jerawat timbul walaupun anda hanya berada di rumah:

1. Diet tinggi indeks glisemik

Kajian terkini mendedahkan bahawa
diet yang mempunyai indeks glisemik yang tinggi
 mampu menjadi salah satu punca jerawat tumbuh.

Indeks glisemik merujuk kepada skala yang mengukur jumlah hidangan yang mampu memberi kesan kepada kadar gula dalam darah.

Contoh diet yang tinggi dalam indeks glisemik ialah pasta, kek, biskut, minuman berkarbonat dan makanan yang diproses.

Selain itu, kajian turut membuktikan bahawa hubungan pengambilan produk tenusu dan jerawat kurang meyakinkan, tetapi harus diambil kira dalam kes jerawat yang teruk.

2. Kuman dan bakteria dari barang peribadi

Salah satu barang peribadi yang selalu bersama dengan kita sepenuh masa ialah telefon bimbit.

Anda selalunya meluangkan masa berjam-jam sehari untuk berhubung, menghantar teks, melayari internet dan media sosial dari telefon pintar anda.

Namun, berapa kerapkah anda mencuci tangan sebelum dan selepas menyentuh telefon pintar?

Francesca Fusco, Pembantu Profesor Klinikal Dermatologi dari Mount Sinai Medical Center di New York mendedahkan, barang peribadi yang paling senang dijangkiti kuman merupakan telefon bimbit.

Semasa bercakap di telefon, anda mendedahkan muka dan mulut anda kepada kuman dari permukaan telefon bimbit. Ini ialah salah satu punca jerawat timbul walaupun anda hanya berada di rumah.

Seterusnya, kuman juga boleh berpindah ke wajah jika kerap menyentuh muka
selepas menggunakan telefon bimbit tanpa mencuci tangan
.

Selain daripada telefon bimbit, barangan peribadi lain yang berisiko kotor seperti komputer riba dan barang lain yang kerap digunakan tanpa dibersihkan.

Jadi, pastikan anda lap barang peribadi dengan kapas bersama alkohol.

Bukan itu sahaja, sarung bantal juga boleh menjadi punca timbulnya jerawat.

Anda haruslah kerap mencuci dan menukar sarung bantal kerana anda meletakkan muka di bantal pada setiap malam.

3. Kurang tidur atau kerap berjaga malam

Tabiat ini sudah sebati dengan ramai individu, terutama sekali golongan muda dan remaja.

Ramai golongan muda
lebih memilih berjaga malam untuk bermain permainan video
, menonton filem atau bola dan sebagainya.

Tidak ramai yang tahu bahawa kurang tidur amat tidak baik untuk kesihatan kulit anda.

National Sleep Foundation United States mendedahkan, jika badan kita tidak mendapat tidur yang secukupnya, otak akan menghasilkan hormon stres kortisol dan salah satu kesannya ialah keradangan kulit.

Jika kulit anda mengalami keradangan, maka lagi mudah untuk anda mendapat jerawat.

Sehubungan itu, kitaran tidur yang disyorkan untuk individu dewasa ialah 7-9 jam semalam.

4. Punca jerawat timbul kerana kekurangan Vitamin D

Vitamin D mudah diperolehi daripada sinaran matahari pagi sebelum jam 11 pagi. Vitamin D sangat penting untuk kesihatan tubuh dan kulit anda.

Kajian menunjukkan, tahap vitamin D yang mencukupi
dapat membantu pertumbuhan sel kulit yang sihat
, mengurangkan risiko jangkitan dan penumbuhan jerawat, serta mencegah penuaan kulit.

Apabila anda hanya duduk di rumah, maka kuranglah anda terdedah kepada cahaya matahari.

Ini secara tidak langsung akan menyebabkan kekurangan vitamin D dalam tubuh anda, sekali gus berisiko untuk mendapat jerawat dengan lebih mudah.

Masalah jerawat? Tiada lagi!

Akhirnya, lebih baik mencegah daripada merawat. Oleh itu, ubahlah rutin yang boleh menjadi punca jerawat timbul, dan terapkanlah tabiat dan pemakanan yang lebih baik demi kesihatan kulit anda.


Tak Hanya Boleh Disapu Pada Luka, Gamat Juga Sebenarnya Boleh Dimakan?

Pernahkah anda berhadapan dengan situasi di mana anda terjatuh ketika bermain di luar rumah lalu terluka pada lutut serta siku, dan ibu anda menawarkan untuk menyapukan minyak gamat pada luka tersebut? Manfaat gamat sudah tidak dapat dinafikan lagi, terutamanya dalam kalangan masyarakat di negara kita.

Dari dahulu sehingga kini,
minyak gamat sentiasa menjadi ‘first aid’
 buat ibu bapa kita.
Persoalannya, adakah manfaat minyak gamat yang begitu terkenal sebagai makanan dan ubatan tradisional ini berkesan?

Sila ikuti artikel ini untuk mengetahui mengenainya dengan lebih lanjut.

Untuk mendapatkan lebih banyak info tentang Pemakanan Sihat, sila dapatkannya
di sini.

Manfaat gamat sebagai ubatan

Secara tradisional, produk berasaskan gamat digunakan untuk
merawat luka, ulser atau apa-apa masalah kulit
 serta memulihkan kesihatan tubuh badan.

Disebabkan itu, ia sangat popular sebagai minuman dalam kalangan wanita selepas melahirkan bayi.

Selain itu, ia juga boleh digunakan oleh pesakit yang telah menjalani pembedahan untuk menyembuhkan bekas pembedahan.

Dalam pada itu, terdapat juga gamat yang diformulasikan bersama pelbagai lagi herba lain sebagai ubat batuk, minyak angin atau minyak urut.

Sehingga hari ini, produk berasaskan gamat sentiasa mendapat tempat dalam kalangan penggunanya.

Pun begitu, produk yang mengandungi gamat bagi pengambilan secara oral iaitu makan atau minum perlu diteliti pada labelnya terlebih dahulu sama ada ia selamat atau tidak untuk diambil sebagai langkah berjaga-jaga.

Pengguna juga dinasihatkan untuk memastikan spesis haiwan ini yang diambil secara oral bagi mengurangkan risiko kesan sampingan akibat pengambilan gamat daripada spesis yang berbahaya.

Baca juga:

Petua Kecutkan Buasir Yang Popular, Sapu Minyak Gamat, Berkesan Ke?

Jari Terluka Semasa Memotong Sayur? Ini 6 Tindakan Anda Kena Buat Cepat!

Manfaat gamat sebagai makanan

Kebanyakan daripada kita beranggapan bahawa haiwan ini boleh diproses sebagai minyak, losen atau apa-apa bentuk sapuan yang boleh digunakan kepada kulit.

Ia biasa digunakan sebagai ubat tradisional untuk menyembuhkan luka, ulser dan pelbagai lagi masalah kulit.

Pun begitu, tahukah anda bahawa ia sebenarnya boleh dimakan?

Berikut adalah kebaikan gamat sebagai makanan laut
:

#1. Kaya dengan protein

Ia mengandungi
 protein yang lebih tinggi berbanding bahagian putih telur
.

Protein merupakan nutrien yang sangat penting dalam pembinaan semula sel dan tisu yang telah rosak.

Ini sangat membantu proses merawat dan menyembuhkan luka.

Tambahan lagi, protein yang tinggi juga membantu memberikan tenaga untuk menjalani aktiviti harian.

#2. Kaya dengan vitamin dan mineral

Ia mengandungi vitamin A, B1, B2, B3 dan C.

Vitamin A membantu menyihatkan mata, vitamin B membantu menguatkan fungsi badan, manakala
 vitamin C pula membantu merangsang sistem imun badan.

Selain vitamin, ia juga mengandungi pelbagai mineral penting seperti magnesium, zat besi dan kalsium.

Manfaat gamat #3. Antiradang

Menurut kajian yang dimuatkan dalam
Marine Drugs
 pada Oktober 2011, ia mempunyai sifat antiradang yang boleh
mengurangkan risiko pelbagai penyakit seperti artritis.

Sebatian yang terkandung di dalamnya termasuk
mucopolysaccharides
,
chondroitin
 dan glucosamine memainkan peranan dalam mengurangkan iritasi bahkan boleh merawat keradangan.

Ia juga boleh membantu menyembuhkan demam
.

#4. Membantu merangsang sistem imunisasi

Memakannya mungkin boleh membantu merangsang sistem ketahanan tubuh badan anda.

Ini disebabkan oleh kandungan
glycine
 dan
arginine
 yang mampu membantu menguatkan
 sistem imun badan
.

Glycine
 berperanan merangsang penghasilan antibodi, manakala
arginine
membantu menguatkan aktiviti limfosit (salah satu daripada komponen sistem imun).

#5. Membantu merawat mati pucuk

Sifat antiradang merupakan antara manfaat gamat yang sering disebut-sebut. Ia dapat membantu dalam merawat banyak keadaan kesihatan.

Dalam perubatan Cina,
ia sangat dikenali sebagai rawatan kepada mati pucuk
.

Ini kerana ia kaya dengan
chondroitin sulfate
, yang juga merupakan komponen di dalam sendi.

Maka, ia juga berperanan dalam merawat sakit sendi.

Manfaat gamat #6. Membantu merawat luka

Mentimun laut ini mampu membina semula tisu badannya apabila rosak atau cedera.

Menurut kajian di dalam Marine Drugs, keupayaan ini adalah disebabkan oleh kandungan
fatty acid s
eperti arachidonic acid.

Oleh sebab itu,
ia boleh mempercepatkan penyembuhan luka
.

Antara yang biasa diamalkan adalah semasa tempoh berpantang untuk mempercepatkan penyembuhan luka bersalin.

#7. Membantu mengawal gula dalam darah

Ia juga dapat membantu anda
mengawal kandungan gula dalam darah anda.

Ini kerana ia adalah makanan yang sangat kaya dengan protein.

Seperti yang anda semua tahu, makanan seperti ini sangat sesuai buat individu yang mengalami diabetes dan
 perlu mengawal pengambilan gula dalam diet seharian
 mereka.

#8. Membantu menjaga kesihatan jantung

Selain mengawal tahap gula dalam darah, makanan yang sangat kaya dengan protein seperti gamat juga
 sangat bagus untuk mengawal tekanan darah
anda.

Ini sekali gus dapat melancarkan perjalanan darah anda serta menjaga kesihatan jantung.

Manfaat gamat #9. Membantu mencegah kanser

Beberapa komponen di dalam gamat termasuk saponin dan philinopside A adalah agen antikanser yang berkesan.

Ia telah dilihat memberikan kesan positif dalam
mencegah kanser payudara
, kolon (usus), prostat dan pankreas.


Buli Siber: Pernahkah Anda Melakukannya?

Percaya atau tidak, Malaysia merupakan pengguna aplikasi whatsapp nombor satu di dunia. Malaysia juga mencatatkan kadar pengguna sosial media seperti fb dan twitter yang sangat tinggi. 97.3% pengguna internet Malaysia didapati mempunyai akaun fb. Walaupun mempunyai pelbagai faedahnya, kewujudan laman sosial juga membuka ruang kepada budaya toksik buli siber di atas talian.

Meskipun terdapat beberapa cara yang berbeza bagaimana buli siber boleh berlaku, kebanyakan melibatkan satu daripada kategori tersebut.

Berikut adalah enam bentuk buli siber yang paling biasa berlaku:

1. Gangguan atas talian

Menggunakan mesej, khidmat pesanan ringkas dan emel untuk mengganggu, mengancam atau memalukan sasaran.

Terlibat dalam serangan teks, yang berlaku ketika pembuli berpakat untuk menyerang mangsa dengan beribu-ribu teks. Serangan ini boleh menyebabkan tekanan emosi

Menyiarkan khabar angin, ancaman atau maklumat yang memalukan di laman sosial seperti Facebook, Twitter, dan Instagram.

Menyalahgunakan butang untuk melaporkan bahan tidak sesuai dengan melaporkan mangsa supaya digantung akaun media sosial.

2. Penyamaran atas talian

Menggunakan nama skrin yang sama dan kemudian menyiarkan ucapan kasar atau menyakitkan sambil berpura-pura menjadi mangsa.

Mencuri kata laluan mangsa dan berbual dengan orang lain sambil berpura-pura menjadi mangsa. Pembuli akan mengatakan perkataan yang menyinggung perasaan rakan-rakan atau kenalan mangsa.

Menukar profil dalam talian mangsa untuk menyertakan perkara seksual, perkauman atau perkara lain yang tidak sesuai.

Membuat akaun di laman sosial dan menyiarkannya sebagai mangsa sambil mengatakan perkara yang menyinggung atau menyakitkan hati dalam talian. Foto sebenar mangsa mungkin digunakan untuk membuat akaun kelihatan sahih.

Berpura-pura menjadi mangsa dan meninggalkan jejak pada laman tertentu dengan niat memalukan mangsa. Pembuli mungkin memberikan maklumat peribadi mangsa yang menggalakkan mereka dalam kumpulan untuk menghubungi mangsa.

Berpura-pura menjadi orang lain untuk menarik seseorang kepada hubungan palsu. Turut dikenali sebagai
catfishing.

3. Penyalahgunaan Foto

Mengambil gambar bogel atau gambar yang memalukan mangsa di dalam bilik persalinan atau bilik mandi tanpa kebenarannya.

Mengancam untuk berkongsi foto yang memalukan sebagai cara mengawal atau memeras ugut mangsa.

Menghantar emel atau mesej
spam
 yang mengandungi foto bogel atau gambar yang memalukan mangsa. Sekali foto dihantar, tidak ada cara untuk mengawalnya. Foto-foto boleh diedarkan kepada beratus-ratus orang dalam masa beberapa jam sahaja.

Menghantar gambar bogel di laman perkongsian foto untuk dilihat dan dimuat turun sesiapa sahaja di Internet.

Menggunakan gambar untuk memalukan seseorang dalam talian. Contohnya mengutuk seseorang daripada segi pemakaian atau rupa paras.

4. Mewujudkan Laman Web, Blog, Undian dan Sebagainya

Membina laman web atau blog dengan maklumat yang memalukan atau menghina mangsa.

Menyebarkan khabar angin, berita bohong atau gosip mengenai mangsa dalam talian melalui laman web atau blog.

Menyiarkan maklumat peribadi dan gambar mangsa di laman web yang  mendedahkan mangsa kepada pemangsa di luar.

Menggunakan maklumat peribadi yang dikongsikan mangsa kepada orang awam.

Melakukan tinjauan internet tentang mangsa dengan soalan seperti siapa lebih hodoh, gemuk, berbau dan sebagainya.

Menyiarkan komen yang kasar atau menghina tentang mangsa melalui chat dalam laman web
gaming
 atas talian.

Menghantar virus, spyware atau program penggodaman kepada mangsa untuk mengintip mangsa atau mengawal komputernya dari jauh.

5. Mengambil bahagian dalam
Video Shaming

Menggunakan kamera telefon untuk merakam dan berkongsi video kejadian buli, yang mungkin melibatkan seorang atau lebih pembuli menampar, memukul, menendang atau menumbuk mangsa.

Memuat turun video sesuatu yang memalukan dan menyiarkannya ke YouTube untuk membolehkan lebih ramai orang melihat kejadian tersebut.

Berkongsi video melalui e-mel atau mesej teks untuk memalukan mangsa.

Membuat kejadian yang menyebabkan orang lain menjadi tertekan atau beremosi
(prank)
 dan merakamkan kejadian tersebut.

6. Terlibat dalam
‘Subtweeting’
 atau
‘Vaguebooking ‘

Menghantar tweet atau catatan Facebook yang tidak pernah menyebut nama mangsa. Namun mangsa, pembuli dan khalayak umum tahu kepada siapa post tersebut ditujukan.

Keselesaan berkomunikasi dan bersosial secara atas talian menjadikan sesetengah pengguna melupakan
etika sosial
 mereka. Tanpa disedari, mereka mungkin pernah terlibat dengan perbuatan buli siber berikut. Walaupun sekadar suka-suka, anda tidak tahu kesan yang mungkin dihadapi mangsa. Oleh itu, ubah budaya media sosial yang toksik bermula dengan diri anda sendiri.

Anda mungkin berminat untuk membaca artikel:

Bagaimana menangani masalah buli emosi?

Bagaimana Mengetahui Jika Anak Anda Menjadi Mangsa Buli?

Gangguan Dan Buli Seksual


Anak Istimewa Sindrom Down Berisiko Alami 6 Masalah Kesihatan Ini, Parents Kena Peka

Terdapat beberapa isu masalah kesihatan boleh terjadi kepada anak istimewa kesan sindrom down yang dialami. Teruskan pembacaan untuk mengetahui lebih lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Kesan sindrom down dalam kesihatan

Di samping
aspek fizikal
 dan intelektual yang ada pada penghidap sindrom Down, mereka juga mempunyai beberapa risiko kesihatan yang lain. Namun, risikonya adalah berbeza bagi setiap orang.

1. Masalah jantung

Hampir separuh daripada kanak-kanak sindrom Down mempunyai
penyakit jantung kongenital
(CHD).

Ini termasuk jantung berlubang (VSD, ASD, AVSD) dan
patent ductus arteriosus (PDA)
. Sekitar 10% hingga 15% daripadanya pula mengalami masalah jantung serius seperti
transposition of great arteries (TGA)
 dan
tetralogy of fallot (TOF)
.

Bagi penyakit yang serius, pembedahan perlu dilakukan untuk memastikan kelangsungan hidup yang lebih baik.

Keadaan
jantung berlubang
 biasa pula sebahagiannya boleh sembuh tanpa apa-apa rawatan.

Disebabkan peratusan yang tinggi, kanak-kanak sindrom Down perlu melalui ujian saringan ultrasound jantung untuk mengesan masalah lebih awal, jika ada.

2. Jangkitan

Masalah sindrom down
 menyebabkan sistem imun mereka adalah lebih lemah berbanding bayi lain. Jangkitan lebih kerap berlaku dan perlu segera dirawat.

Antara jangkitan yang kerap berlaku adalah paru-paru,
pundi kencing
dan kulit. Pastikan vaksin diberikan kepada mereka bagi mengelakkan penyakit-penyakit yang berkaitan.

3. Masalah penglihatan, antara kesan sindrom down

Kanak-kanak sindrom Down lebih cenderung mengalami masalah penglihatan seperti rabun, silau dan
katarak
.

Maka, pemeriksaan mata oleh doktor adalah disyorkan sejak di peringkat awal dan dilakukan secara berkala. Pembedahan, cermin mata dan rawatan lain boleh menangani keadaan ini.

4. Masalah pendengaran

Ia boleh disebabkan oleh banyak faktor. Ini termasuk kelainan pada struktur telinga dan
sistem imun
yang lemah.

Pemeriksaan awal adalah sangat penting kerana pendengaran yang baik adalah penting dalam proses pembesaran dan pembelajaran, terutamanya percakapan, bahasa dan skil sosial.

Mereka berisiko lambat mendapat kosa kata dan percakapan yang jelas.

5. Hipotiroid

Tiroid atau thyroid adalah kelenjar yang terletak di bahagian depan tengkuk. Ia merembaskan hormon tiroid yang berperanan mengawal banyak perkara termasuk suhu badan dan dan tenaga.

Hormon ini juga sangat penting untuk perkembangan mental bayi. Saringan
hormon tiroid
bagi semua bayi membantu mengesan dan merawat masalah ini.

Bayi yang mengalami hipotiroid (kurang hormon tiroid) perlu mengambil pil hormon terbabit seumur hidup.

Kesan sindrom down #6. Otot lemah

Keadaan ini membuatkan mereka lambat merangkak, duduk dan berjalan. Walau bagaimanapun, mereka masih mampu berjalan seperti biasa akhirnya.

Selain itu, keadaan otot yang lemah dan kecenderungan menjelirkan lidah membuatkan
proses menyusu
 dan memberi makan mungkin agak sulit.

Mereka mungkin memerlukan suplemen untuk memastikan zat dan nutrisi yang cukup. Namun, sila berbincang dahulu dengan doktor atau pakar pemakanan sebelum membuat keputusan.

Isu kesihatan yang disenaraikan di atas bukanlah bertujuan membuatkan ibu bapa serta ahli keluarga runsing dan bimbang.

Namun matlamat sebenarnya adalah untuk memastikan semua orang sedar dan berwaspada dengan kemungkinan yang ada, seterusnya mengambil langkah-langkah yang sepatutnya.


Mengapa Doktor Sering Membawa Stetoskop ke Mana-Mana?

Apakah perkara paling simbolik bagi seorang doktor? Kalau bukan kot putih, semestinya stetoskop. Lihat sahaja doktor, mesti akan disangkut alat perubatan tersebut di leher ke mana-mana.

Apakah sebenarnya fungsi stetoskop? Adakah ia sangat penting?

Stetoskop digunakan dalam pemeriksaan jantung

Fungsi utama alat perubatan ini adalah untuk pemeriksaan jantung. Stetoskop mempunyai beberapa bahagian, paling utama ialah yang dimasukkan ke dalam telinga (
eartips
) dan bahagian bulat yang diletakkan di atas dada (
bell
dan
diaphragm
).

Dalam pemeriksaan jantung, stetoskop membantu doktor mendengar bunyi jantung dan mengesan jika terdapat kelainan pada bunyi tersebut seperti bunyi jantung terlalu laju, penambahan bunyi jantung, terlalu kuat atau perlahan, dan bunyi murmur (tiupan atau desingan).

Jika doktor mengesyaki jantung anda kurang sihat dari pemeriksaan menggunakan stetoskop, ujian tertentu mungkin perlu dilakukan untuk mengesahkan keadaan tersebut.

Paru-paru juga boleh diperiksa menggunakan stetoskop

Selain jantung, fungsi utama alat perubatan ini ialah dalam pemeriksaan sistem pernafasan bermula di tengkuk sehingga paru-paru.

Doktor mungkin mendengar sistem pernafasan melalui bahagian depan dada atau belakang. Antara dapatan abnormal dari pemeriksaan paru-paru ialah kualiti bunyi pernafasan dan bunyi lain seperti
wheeze
(asma) dan
crackle
(pneumonia).

Bunyi pergerakan usus

Pemeriksaan jantung dan paru-paru mungkin biasa didengar tetapi bagaimana pula dengan pemeriksaan usus? Adakah ia juga boleh dilakukan oleh doktor menggunakan stetoskop?

Walaupun agak jarang dilakukan tetapi ia turut digunakan dalam sesetengah kes. Usus anda menghasilkan bunyi yang boleh didengar menggunakan stetoskop dengan kekerapan tertentu. Dalam kes tertentu, bunyi tersebut mungkin berkurang atau tiada seperti kes usus tersumbat atau masalah urat saraf.

Ini merupakan sebahagian dari fungsi alat perubatan simbolik bagi doktor iaitu stetoskop. Selain digunakan semasa pemeriksaan rutin, ia juga boleh membantu doktor mengesan keadaan kecemasan seperti paru-paru berair dan serangan asma.


Boleh PERCAYA Ke 5 Mitos Berpantang Ini? Nombor 3 Paling Karut

Sebut pasal berpantang terbayang segala pantang larang nenek moyang yang menjadi kepercayaan. Kalau tak ikut, risau pula kesannya pada badan. Tetapi boleh percaya ke atau ia sekadar mitos berpantang yang karut?

Kepercayaan wanita berpantang

Sewaktu proses melahirkan bayi, sememangnya seseorang wanita itu akan kehilangan banyak darah. Oleh sebab itu, setiap
wanita selepas bersalin disarankan agar berehat dan mematuhi beberapa amalan
. Istilah biasa yang sering digunakan adalah berpantang.

Kebiasaannya tempoh berpantang bagi wanita Melayu adalah antara 40 hingga 55 hari, wanita Cina dan India selama 30 hari. Sepanjang tempoh itu, setiap individu wanita yang baru bersalin perlu mengikuti amalan wanita berpantang.

Amalan kepercayaan sepanjang tempoh
 berpantang ini merangkumi seluruh aspek kehidupan harian, seperti pemakanan dan minuman
, pemakaian dan juga penjagaan kebersihan diri. Namun yang menjadi persoalan kini, adakah segala kepercayaan ini sekadar mitos berpantang atau ia satu amalan yang harus diikuti?

Fakta atau sekadar mitos berpantang?

Amalan berpantang ini adalah kepercayaan yang diwarisi secara turun temurun sama ada dalam masyarakat Melayu, Cina mahupun India. Ada juga amalan berpantang yang menyebabkan wujudnya kekeliruan khususnya dalam kalangan ibu muda.

Bahkan, terdapat sesetengah pantang larang yang diamalkan ini boleh mendatangkan mudarat. Ia berikutan terdapat kepercayaan dan amalan berpantang yang terlalu ketat sehingga boleh
mendatangkan kesan yang tidak baik untuk kesihatan ibu
.

Daripada sudut perubatan moden juga menganggap sesetengah amalan berpantang hanya sekadar kepercayaan yang tidak tepat. Ini kerana tidak terdapat sebarang kajian saintifik untuk membuktikan keberkesanan amalan tersebut.

5 mitos berpantang popular

Sebenarnya dalam amalan berpantang ini terdapat pelbagai jenis pantang larang. Kalau ingin disenaraikan semuanya, rasanya terlalu banyak. Ini kerana seperti yang dikatakan pada awal tadi, amalan berpantang ini diamalkan oleh kesemua kaum yang terdapat di Malaysia.

Jadi pada artikel ini, Hello Doktor senaraikan 5 mitos berpantang paling biasa didengar. Cuma bezanya di sini adalah untuk menentukan sama ada ia benar atau sekadar 1 kepercayaan semata-mata.

1. Jangan minum banyak air

Ibu selepas bersalin yang menjalani proses berpantang adalah tidak dibenarkan untuk meminum air dalam kuantiti banyak.

Dikatakan jika minum secara berlebihan, ia boleh mengakibatkan jumlah air di dalam badan menjadi terlalu banyak (
water retention
).

Fakta:
Sudah tentu ia 1 kepercayaan karut yang harus
DIELAKKAN
.

Ibu baru bersalin boleh minum air secukupnya tapi tidak boleh berlebihan.

2. Tidak boleh membaca buku

Ada yang mengatakan proses bersalin akan menyebabkan hati menjadi lemah dan ia dikaitkan dengan mata. Oleh sebab itu, wanita selepas bersalin amat tidak digalakkan untuk memberi tekanan kepada mata seperti membaca atau menangis. Atau ia akan menyebabkan masalah rabun.

Fakta: TIADA KAITAN
 yang dapat menghubungkan antara membaca atau menangis dengan masalah mata.

3. Jangan mandi atau basahkan rambut

Mandi atau membasahkan rambut dikatakan akan menyebabkan angin masuk ke dalam badan. Ia dibimbangi akan menyebabkan
urat saraf mengembang dan sakit kepala.

Ada juga kepercayaan yang mengatakan ibu selepas bersalin yang mandi terlalu lama boleh mengalami masalah bentan.

Fakta:
Ia adalah satu amalan berpantang yang
TIDAK SAHIH
.

Hakikatnya mandi atau membasahkan rambut adalah satu tabiat penjagaan kebersihan diri yang tidak boleh disingkirkan. Malahan ia membantu mencegah sebarang jangkitan kulit atau luka.

Walau bagaimanapun, ibu selepas bersalin amat dinasihatkan untuk tidak mandi dengan terlalu lama kerana bermungkinan cepat sejuk.

4. Jangan guna kipas atau penghawa dingin

Mitos ini lebih kurang sama dengan mandi. Mendedahkan diri dengan angin sejuk daripada kipas dan penghawa dingin dipercayai menyebabkan angin memasuki badan. Ia akan menyebabkan masalah kesihatan pada ibu di kemudian hari.

Ibu dalam berpantang juga perlu memakai pakaian berlapis atau tebal kerana risau angin masuk ke dalam badan.

Fakta:
Berdasarkan sains, kulit manusia mempunyai beberapa lapisan. Angin tidak boleh memasuki kulit dan terus masuk ke saluran darah. Maka ia sudah tentu perkara yang
TIDAK TEPAT.

Kunci utamanya adalah bersederhana. Dengan keadaan cuaca yang tidak menentu, ibu harus tahu perkara yang boleh memberikannya keselesaan.

Keadaan yang berpeluh dan panas
, akan menyebabkan ketidakselesaan. Malah cenderung mengakibatkan strok haba.

Tidak salah untuk menggunakan penghawa dingin atau kipas, tetapi berpada-padalah. Usah menggunakan kipas yang berkelajuan tinggi atau menetapkan suhu penghawa dingin yang terlalu rendah.

5. Jangan makan makanan sejuk

Mitos berpantang paling popular adalah tidak boleh memakan laksa. Ia adalah kepercayaan paling popular bagi masyarakat sebelah utara.

Ada yang mengatakan
makanan sejuk yang terdiri daripada sayuran dan buah-buahan tidak boleh diambil oleh ibu dalam pantang
. Pengambilan makanan sejuk dikatakan boleh mengakibatkan masalah angin dan bisa pada keseluruhan badan. Serius ke?

Fakta:
Sebenarnya, perkara paling penting adalah untuk mengamalkan
PEMAKANAN SEIMBANG
bagi sepanjang tempoh berpantang itu. Memakan sayuran dan buah-buahan penting sebagai sumber vitamin, mineral, fitokimia dan serat.

Hak individu

Kebanyakan individu pada zaman moden ini kurang mengamalkan pantang larang kepercayaan nenek moyang terdahulu. Ia sama ada disebabkan ketiadaan masa atau kerana tidak mempercayai amalan berpantang itu sendiri.

Tidak kisah sama ada anda ingin berpantang atau tidak, perkara paling penting adalah untuk menjaga kesihatan diri. Elakkan daripada membiarkan diri berdepan tekanan sehingga boleh mengakibatkan mudarat.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Ketahui Cara Berpantang Selepas Bersalin Mengikut Ajaran Islam

Makanan untuk Ibu Berpantang (Bahagian 1)

Makanan untuk Ibu Berpantang (Bahagian 2)

Bagaimana cara berpantang untuk ibu yang mengalami keguguran

Boleh Guna Jamu Ke Selepas Bersalin?


Adakah Anda Mengambil Terlalu Banyak Kafein?

Ramai individu memerlukan dos kafein harian, sama ada dalam bentuk kopi, teh, atau minuman tenaga, untuk kekal bertenaga sepanjang hari. Ini adalah perkara normal kerana kafein terbukti dapat membuatkan diri sentiasa kekal berjaga, menghilangkan keletihan dan meningkatkan tenaga. Walau bagaimanapun, mengambil terlalu banyak kafein, boleh mendatangkan risiko kepada tahap kesihatan.

Dos kafein berlebihan?

Dos yang selamat untuk diambil bagi individu dewasa yang sihat adalah 400mg sehari. Ia diterjemahkan kepada 4 cawan kopi brew, 10 tin air karbonat, atau 2 minuman tenaga. Tetapi, kandungan kafein bagi setiap minuman mungkin berbeza-beza. Jadi untuk mengetahui jumlah kafein yang ada, anda perlu membaca label dengan teliti.

Pengambilan kafein nampaknya bukan satu masalah besar untuk individu dewasa, tetapi kanak-kanak tidak perlu dan tidak patut mengambil kafein. Individu remaja dan dewasa juga perlu menghadkan pengambilan kafein harian. Pastikan anda tidak mencampurkan kafein dengan bahan lain, seperti alkohol.

Terdapat kemungkinan bahawa anda mengambil terlalu banyak kafein jika anda minum lebih dari 4 cawan kopi setiap hari. Tanda-tanda lain yang menunjukkan anda perlu menghadkan kafein adalah termasuk migrain, insomnia, kegelisahan, kerengsaan, tidak cukup rehat, masalah urin, mual, jantung denyut laju atau cepat, kekejangan otot, dan sebagainya.

Siapa yang tidak patut mengambil kafein (selain dari kanak-kanak)?

Individu kurang tidur – Mengambil kafein untuk melawan masalah tidak cukup tidur adalah perkara yang tidak bagus untuk kesihatan. Kekurangan tidur dan rehat membuatkan anda minum kopi untuk dapat bertahan pada waktu kerja. Tetapi kesan kafein yang anda ambil pada waktu siang boleh membuatkan anda tidak dapat tidur pada waktu malam.

Individu yang mengambil ubatan  dan supleman herba – Terdapat ubatan dan herba yang akan mendatangkan impak apabila terdapat kafein.
Ephedrine
 dan kafein akan meningkatkan risiko kekejangan dan masalah kardiovaskular.
Theophylline
 meningkatkan kesan buruk kafein dan menyebabkan mual dan serta jantung berdebar.
Echinacea
 akan meningkatkan kepekatan kafein dalam darah, dan boleh menyebabkan kesan yang tidak menyenangkan.

Bagaimana mengendalikan ketagihan kafein?

Mengurangkan pengambilan kafein pastinya satu cabaran yang besar. Jika anda berhenti meminum kafein secara tiba-tiba, anda pasti akan mengalami simptom seperti sakit kepala, keletihan, mudah marah dan hilang tumpuan. Simptom seperti ini selalunya tidak teruk dan akan hilang selepas beberapa hari. Berikut adalah beberapa tip untuk mengawal pengambilan kafein anda:

Catatkan pengambilan kafein anda dalam sehari, termasuk dalam makanan mahupun minuman.

Biasakan diri anda dengan tahap kafein yang rendah dengan mengurangkannya secara beransur-ansur untuk mengelakkan sebarang simptom yang tidak terkawal.

Beralih kepada minuman kopi tidak berkafein atau minuman lain.

Jika anda minum teh, cuba untuk beralih kepada teh herba yang tidak mengandungi kafein.

Elakkan dari mengambil ubat penahan sakit dengan kafein.


Hubungan Tekanan Darah Tinggi dan Kebimbangan

Penyakit hipertensi atau tekanan darah tinggi, adalah tekanan darah yang secara normal adalah 120/170 dan masih dikatakan normal walaupun 140/90.

Hipertensi dan kebimbangan mempunyai hubungan yang kompleks, dan kebanyakan orang tidak menyedari tentang cara ianya berinteraksi.

Mereka yang mempunyai kebimbangan cenderung untuk berfikir
tekanan darah tinggi memainkan lebih banyak peranan daripada itu.

Mereka yang tidak berminat untuk berfikir bahawa penyakit hipertensi kurang bermakna.

Tekanan darah tinggi lebih umum semasa diserang kebimbangan

Hipertensi boleh memberi kesan kepada semua orang dengan kebimbangan.

Tetapi ia adalah paling biasa dengan mereka yang mengalami serangan kebimbangan kerana kebimbangan yang melampau dan
yang paling biasa dengan mereka yang mengalami serangan kebimbangan.

Ini kerana kebimbangan yang terlampau dan hiperventilasi (
kadar pernafasan yang terlalu cepat dan mengakibatkan paras karbon dioksida dalam darah menurun)
menyebabkan tekanan darah meningkat dengan cepat.

Jadi penting bagi anda untuk mengawal penyakit hipertensi.

Anda juga perlu percaya dengan doktor anda bahawa:

Tidak semua penyakit hipertensi disebabkan oleh kebimbangan

Kebimbangan tidak selalu menyebabkan hipertensi

Hipertensi adalah sebahagian daripada penuaan dan diet semula jadi.

Anda perlu memantau dan mengawalnya tetapi ia juga sesuatu yang tidak dapat dikawal dengan mudah.

Perbezaan antara kebimbangan dan penyakit hipertensi

 Asas

Gangguan kebimbangan dan tekanan darah tinggi adalah dua keadaan kesihatan yang berbeza.

Penyakit hipertensi
melibatkan jantung dan arteri serta peredaran darah anda.

Manakala gangguan kebimbangan adalah pe
nyakit mental yang menjejaskan fikiran anda.

 Simptom

Simptom kedua-dua masalah ini berbeza. Gangguan kebimbangan disebabkan oleh perasaan terlalu
takut, berdebar-debar, dan tangan dan kaki yang lemah adalah simptom yang biasa.

Manakala tekanan darah tinggi biasanya tiada simptom sama sekali.

Hand In Hand

Satu perkara yang penting untuk difahami mengenai kebimbangan dan tekanan darah tinggi adalah saling berkaitan. Kebimbangan boleh menyebabkan tekanan darah tinggi.

Ini kerana
tekanan dan ketegangan yang menyebabkan kebimbangan pada tubuh
, yang menyebabkan tekanan darah.

Hipertensi menyebabkan kebimbangan

Persoalan yang lebih besar ialah sama ada hipertensi itu sendiri boleh menyebabkan kebimbangan, dan jawapannya masih agak rumit. Hipertensi sendiri sebenarnya tidak mempunyai simptom.

Sebaliknya, tekanan dan kebimbangan yang boleh menyebabkan  berlakunya tekanan darah tinggi yang mempunyai simptom, dan ini sering dikaitkan dengan kenaikan tekanan darah itu sendiri.

Contohnya:

Sakit kepala

Rasa pitam

Pening

Telinga berdesing

Lemah

Degupan jantung laju

semua simptom ini berlaku semasa tempoh kebimbangan yang terlampau.

 Ia juga sebenarnya simptom hiperventilasi, yang sering berlaku pada mereka yang mengalami serangan panik.

Oleh itu, dalam kes-kes yang jarang berlaku, mungkin mengalami beberapa simptom ini akibat hipertensi.

 Kecenderungannya agak luar biasa, dan hipertensi umumnya hanya mengikuti kebimbangan.

Ketakutan penyakit hipertensi menyebabkan kebimbangan

Ia juga perkara penting yang mendorong kepada kewujudan gangguan kebimbangan.

Mereka yang memeriksa tekanan darah mereka secara teratur sangat terdedah kepada ini.

Tekanan darah berubah sepanjang hari, dan mereka yang sentiasa memeriksa tekanan darah terikat untuk mencari beberapa tempoh masa di mana tekanan darah mereka tinggi.

Hipertensi itu sendiri tidak menyebabkan kebimbangan, tetapi kebimbangan adalah mengenai hipertensi.


Hoarding Disorder (Gangguan Penimbunan)

Definisi

Apakah itu
 hoarding disorder
?

Hoarding disorder (Gangguan Penimbunan) adalah kesukaran bersangatan untuk membuang atau berpisah dengan barangan peribadi kerana merasai keperluan untuk menyimpan barang tersebut. Orang yang mengalami hoarding disorder akan mengalami ketegangan setiap kali memikirkan tentang membuang barang tersebut. Pengumpulan barang yang berlebihan, tanpa mengira nilai sebenar, akan berlaku.

Pengumpulan barang seringkali akan mengakibatkan suasana hidup yang sempit sehingga rumah boleh dipenuhi dengan kapasiti berlebihan, dengan hanya laluan sempit antara keserabutan barang-barang. Almari, sinki, dapur, meja, laluan tangga dan hampir semua permukaan lain biasanya dipenuhi dengan barangan. Dan ketika tidak ada lagi ruang di dalamnya, keserabutan ini akan merebak ke garaj, kenderaan, halaman rumah dan pelbagai kemudahan penyimpanan lain.

Pengumpulan berkisar dari ringan hingga teruk. Dalam beberapa kes, pengumpulan (penimbunan) mungkin tidak banyak memberi kesan kepada kehidupan anda, sementara dalam kes lain ia akan sangat mempengaruhi kehidupan anda sepanjang hari.

Orang yang mempunyai hoarding disorder mungkin tidak melihatnya sebagai masalah, menjadikan pilihan rawatan jadi mencabar. Namun, rawatan yang intensif dapat membantu pesakit yang mengalami gangguan penimbunan untuk memahami bagaimana kepercayaan dan tingkah laku mereka dapat diubah agar mereka dapat hidup dengan lebih selamat dan lebih menyenangkan.

Apakah kebarangkalian
 hoarding disorder
?

Hoarding disorder berlaku pada (dalam anggaran) 2 hingga 6 peratus penduduk. Sesetengah kajian menunjukkan hoarding disorder adalah lebih biasa berlaku pada lelaki daripada wanita. Ia juga lebih biasa berlaku di kalangan orang dewasa yang lebih tua (tiga kali ganda peluang orang dewasa 55 hingga 94 tahun dipengaruhi oleh hoarding disorder berbanding orang dewasa 34 hingga 44 tahun). Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom bagi hoarding disorder
?

Gejala simptom yang biasa adalah:

Mengambil barang yang berlebihan yang tidak diperlukan atau yang tidak ada ruang

Kesukaran yang berterusan untuk membuang atau berpisah dengan barang-barang anda, tanpa mengira nilai sebenar

Berasa perlu menyimpan barang-barang ini, dan kecewa dengan fikiran untuk membuangnya

Membina keserabutan hingga ke tahap di mana bilik menjadi tidak boleh digunakan

Mempunyai kecenderungan ke arah ketidakmampuan membuat keputusan, mengejar kesempurnaan, mengelakkan diri, penangguhan, dan masalah dengan perancangan dan pelaksanaan

Pengumpulan barang yang berlebihan dan enggan membuang barangan menyebabkan:

Keadaan serabut dengan longgokan barangan yang tidak teratur, seperti surat khabar, pakaian, kertas kerja, buku atau barangan sentimental

Barang-barang yang memenuhi dan menyempitkan ruang berjalan dan ruang rumah anda dan menyebabkan ruang tidak boleh digunakan untuk tujuan yang dikehendaki, seperti tidak dapat memasak di dapur atau menggunakan bilik mandi untuk mandi

Mengumpul makanan atau sampah ke tahap yang terlampau banyak dan sangat tidak bersih

Ketegangan atau masalah besar dalam berfungsi atau menjaga keselamatan diri dan orang lain di rumah anda

Konflik dengan orang lain yang cuba mengurangkan atau menghilangkan keserabutan dari rumah anda

Kesukaran menyusun barangan, kadang-kadang kehilangan barangan penting dalam kekusutan

Orang yang mempunyai hoarding disorder biasanya menyimpan barangan kerana:

Mereka percaya barangan-barangan ini adalah unik atau akan diperlukan pada masa akan datang

Barangan mempunyai makna emosi yang penting – berfungsi sebagai peringatan masa yang lebih bahagia atau mewakili orang atau haiwan kesayangan

Mereka berasa lebih selamat apabila dikelilingi oleh benda-benda yang mereka simpan.

Mereka tidak mahu membazirkan apa-apa

Hoarding disorder adalah berbeza daripada pengumpulan barangan. Orang yang mempunyai koleksi, seperti setem atau kereta model, dengan sengaja mencari item tertentu, mengkategorikannya dan memaparkan koleksi mereka dengan teliti. Walaupun koleksi boleh menjadi besar, mereka biasanya tidak berselerak dan mereka tidak menimbulkan ketegangan dan ketidakmampuan yang merupakan sebahagian daripada kesan hoarding disorder.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom tersebut, sila berjumpa dengan doktor anda.

Bilakah saya harus berjumpa doktor?

Sekiranya anda mengalami simptom dan gejala disenaraikan di atas atau mempunyai sebarang persoalan, sila berbincang dengan doktor anda.
Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca-punca

Apakah yang mengakibatkan
 hoarding disorder
?

Ianya masih tidak jelas apa yang menyebabkan hoarding disorder. Genetik, fungsi otak dan sejarah kehidupan yang tertekan sedang dikaji sebagai antara kemungkinan penyebab.

Faktor risiko

Apakah yang meningkatkan saya kepada risiko hoarding disorder?

Terdapat banyak faktor risikonya seperti:

Personaliti. Ramai orang yang mempunyai hoarding disorder mempunyai bawaan yang merangkumi ketidakmampuan membuat pilihan keraguan

Sejarah keluarga. Terdapat kaitan yang kuat antara mempunyai ahli keluarga yang mempunyai hoarding disorder dan mengalami gangguan itu sendiri

Peristiwa kehidupan yang menimbulkan stres. Sesetengah orang mengalami hoarding disorder setelah mengalami peristiwa kehidupan yang memberi tekanan yang telah mereka hadapi, seperti kematian orang yang disayangi, perceraian, pengusiran atau kehilangan harta benda dalam marak api

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana
hoarding disorder
didiagnosis?

Orang biasanya tidak mendapatkan rawatan untuk hoarding disorder, melainkan untuk masalah lain, seperti tekanan atau kemurungan. Untuk membantu mendiagnosis hoarding disorder, seorang pakar kesihatan mental melakukan penilaian psikologi. Sebagai tambahan kepada soalan-soalan mengenai kesejahteraan emosi, anda akan ditanya mengenai tabiat memperoleh dan menyimpan barang-barang, yang membawa kepada situasi pengumpulan.

Ahli profesional kesihatan mental anda mungkin akan meminta kebenaran anda untuk berbincang dengan saudara-mara dan rakan-rakan. Gambar dan video ruang hidup dan ruang penyimpanan yang terjejas oleh keserabutan pengumpulan seringkali membantu. Anda juga boleh ditanya soalan-soalan untuk mengetahui jika anda mempunyai gejala gangguan kesihatan mental yang lain.

Untuk diagnosis, ahli profesional kesihatan mental anda boleh menggunakan kriteria untuk hoarding disorder yang disenaraikan dalam Manual Diagnostik dan Statistik Gangguan Mental (DSM-5), yang diterbitkan oleh Persatuan Psikiatri Amerika.

Bagaimanakah
hoarding disorder
dirawat?

Rawatan boleh membantu pesakit yang mengalami hoarding disorder untuk mengurangkan simpanan, pengumpulan dan timbunan, dan kehidupan yang lebih selamat serta lebih dinikmati. Terdapat dua jenis rawatan utama yang membantu pesakit dengan hoarding disorder: terapi tingkah laku kognitif (CBT) dan ubatan.

Semasa CBT, individu akan secara beransur-ansur belajar untuk membuang barang-barang yang tidak perlu dengan ketegangan yang kurang, mengurangkan keperluan atau keinginan mereka yang berlebihan untuk menyimpan segala barang-barang ini. Mereka juga belajar untuk meningkatkan kemahiran seperti penyusunan, membuat keputusan dan relaks. Bagi sesetengah orang, ubat-ubatan membantu dan boleh membantu menambahbaik simptom.

Sekiranya anda atau seseorang yang anda kenal mengalami gejala hoarding disorder, hubungi doktor atau ahli profesional kesihatan mental anda. Di sesetengah komuniti agensi kesihatan awam boleh membantu menangani hoarding disorder dan mendapatkan bantuan untuk individu yang terjejas. Dalam sesetengah keadaan, ia mungkin perlu bagi agensi kesihatan awam atau agensi kebajikan haiwan untuk campur tangan.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas
hoarding disorder
?

Gaya hidup dan kaedah pengubatan sampingan berikut mungkin membantu anda mengatasi hoarding disorder:

Teruskan pelan rawatan anda. Ia memerlukan usaha yang keras, dan ia adalah perkara biasa untuk mengalami kemunduran dari masa ke semasa. Tetapi rawatan boleh membantu anda merasa lebih baik akan diri sendiri, meningkatkan motivasi anda dan mengurangkan penimbunan anda

Terima apa-apa bantuan. Sumber-sumber tempatan, penganjur profesional dan orang tersayang boleh membantu anda untuk membuat keputusan tentang cara terbaik untuk menyusun dan menghindari rumah dari serabut dan kekal selamat dan sihat. Ia mungkin akan mengambil masa untuk kembali ke persekitaran rumah yang selamat, dan bantuan seringkali diperlukan untuk mengekalkan susunan di sekitar rumah

Meminta bantuan orang lain. Penimbunan boleh membawa kepada pengasingan dan kesepian, yang seterusnya boleh menyebabkan penimbunan yang lebih teruk. Jika anda tidak mahu tetamu di rumah anda, cuba keluar untuk melawat rakan dan keluarga. Kumpulan sokongan untuk orang yang mempunyai hoarding disorder boleh memberitahu anda bahawa anda tidak bersendirian dan akan membantu anda untuk belajar mengenai kelakuan dan sumber bantuan yang anda ada

Cuba untuk menjaga kebersihan diri dan mandi. Jika anda mempunyai barang-barang yang ditaburkan di dalam tab mandi atau bilik mandi anda, alihkan dan sesuaikan supaya anda dapat mandi

Pastikan anda mendapat pemakanan yang mencukupi. Jika anda tidak boleh menggunakan dapur anda atau sampai ke peti sejuk anda, anda mungkin tidak boleh makan secara mencukupi. Cubalah untuk membersihkan kawasan tersebut supaya anda dapat menyediakan makanan bernutrisi

Ambil peduli tentang diri sendiri. Ingatkan diri anda bahawa anda tidak perlu hidup dalam keadaan huru-hara dan kesusahan – bahawa anda berhak menjalani kehidupan yang lebih baik. Fokus pada matlamat anda dan apa yang anda perlukan agar dapat mencapai matlamat anda dengan mengurangkan kekalutan di rumah anda

Ambil langkah kecil. Dengan bantuan profesional, anda boleh menangani satu kawasan pada satu masa. Kemenangan kecil seperti ini boleh membawa kepada kemenangan besar

Lakukan apa yang terbaik untuk haiwan kesayangan anda. Jika bilangan haiwan yang anda miliki telah berkembang melebihi keupayaan anda untuk menjaga mereka dengan betul, ingatkan diri anda bahawa mereka berhak menjalani kehidupan yang sihat dan bahagia – dan itu tidak mungkin jika anda tidak dapat menyediakan mereka dengan nutrisi, sanitasi dan penjagaan veterinar yang betul

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.